EL  PES  DEL  FRUIT 


Digitized  by  the  Internet  Archive 

in  2012  with  funding  from 

University  of  North  Carolina  at  Chapel  Hill 


http://archive.org/details/elpesdelfruitdra1142cava 


PERE  CA VALLE 


EL  PES 
DEL  FRUIT 

DRAMA   EN  TRES   ACTES 


TIPOGRAFIA  CATALANA 

Cariïn  oi  Llovina,  Núm.  21.  ■  Riut 

MCMXVII 


Hqucsta  obra  és  propietat  del  séu  autor, 
i  ningú,  sense  el  séu  permís,  podrà  reimpri- 
mir-la ni  traduir-la. 

La  Sociedad  de  ftutores  €sfiafíotes  és 
l'única  encarregada  de  cobrar  els  drets  de  re- 
presentació. 

S'ha  fet  el  dipòsit  que  la  llei  senyala. 


PERSONATGES 

Clara 40  anys 

Lluïsa 56  » 

Fineía 17  » 

Remei 60  » 

Una  criada 40  » 

Jaume 65  » 

Jordi 65  » 

Eduard 58  » 

L'acció  té  lloc  en  l'època  actual.  Dreta  i 
esquerra,  les  de  l'actor. 


609032 


Aquest  drama,  va  ésser  representat  per 
primera  vegada  en  el  Teatre  del  «Centro 
de  Lectura»,  de  Reus,  la  nit  del  21  de  de- 
sembre de  1916,  baix  el  següent: 


REPARTIMENT 

Clara.  .     . 

.     Sría.  Fremont 

Lluïsa. .     . 

.     Sra.   Gassó 

Fineta. .     .     . 

.     Sría.  Forn  és  (J.) 

Remei.  .     . 

.     Sra.  Verdier 

Criada. .     . 

.     .     Sra.   Cal  vet 

Jaume.  .     . 

Sr.    Vinas 

Jordi.     .     . 

.     .      Sr.    Ginestet 

Eduard.     . 

Sr.    Bové 

Direcció  artística:  En  Joaquim  Vinas 


ACTE  PRIMER 


DECORACIÓ 

Sala  de  confiança,  bastant  luxosa,  de  moblatge  i 
decoració  que  recordi  èpoques  passades  de  major 
esplendor  que  la  present.  Tot  conserva  un  aire  se- 
nyorial.  Al  fons,  centre,  una  porta  que  comunica 
amb  l'exterior;  al  costat  dret  del  mateix  fons,  una 
porta  més  petita  i  a  l'esquerra,  altra  porta  amb  per- 
sianes, per  laque's  veu  una  galeria,  amb  esgraonada, 
que  condueix  al  jardí  de  la  casa.  Lateral  esquerra  i 
dreta:  porta  a  primer  i  segon  terme;  entre  porta  i 
porta  de  l'esquerra,  un  piano  amb  molts  bibelots  a 
sobre;  entre  les  dugués  portes  de  la  dreta,  unà  con- 
sola amb  rellotge  i  canelobres.  AI  mig  de  l'escena, 
una  tauleta  amb  alguns  llibres  i  revistes,  voltada  per 
tres  cadires  auxiliars.  Davant  de  la  porla  que  dóna 
al  jardí,  un  balancí.  Distribuïdes  convenientment 
per  l'escena,  cadires  tapiçades;  a  primer  terme  dreta, 
un  silló.  Cortinatges  a  totes  les  obertures.  Per  les 
parets,  quadros,  retrats  de  família,  etc. 

Es  al  matí  d'un  dia  del  mes  d'agost. 


ESCENA  PRIMERA 

Lluïsa,  desseguida  la  criada,  jordi  /  remei 

(La  Lluïsa,  assentada  en  el  balancí,  llegeix 
un  llibre.  Després  d'un  moment  d'aixe- 
cat el  teló,  sona  un  timbre  en  l'inleiior, 
que  se  suposa  el  de  la  porra  d'entrada 
al  pis.  Surí  la  Criada  per  la  porta  del 
fons  dreta  i  entra  en  la  del  centre,  per 
a  reaparèixer  al  cap  de  poca  estona 
acompanyada  del  Jordi  i  de  la  Remei). 

criada,  des  de  dins 

Sí,  sí;  vam  arribar  ahir  a  la  tarda,    (en- 
trant).  Vegi,  senyoreta,  que  vénen  visites í 

(Entren  el  Jordi  i  la  Remei). 

LLUÏSA 

(Al  veure'ls,  s'aixeca  festosa per  anar- los 
a  rebre). 

Ditxosos  ulls! 

JORDI 

Còm  anem,  Lluiseía,  còm  anem? 

REMEI 

Ja  ho  hem  sapigut,  ja,  que  havíeu  arribat! 

LLUÏSA 

Nosaltres  estem  molt  bé;  i  vostès?  (Se 
fan  petons  de  salutació  amb  la  senyora 
Remei). 

JORDI 

Nosaltres,  com  sempre. 

criada,  fent  acció  d  anar-se  n 

Senyor  Jordi:  m'he  alegrat  molt  de  veu„ 
re'l.  Donya  Remei:  passi-ho  bé. 

JORDI 

Adéu,  xiqueta,  adéu. 

REMEI 

Igualment,  Ramona. 
(La  criada  se'n  va  per  la  porta  fons,  dreta) . 

ESCENA  II 

LLUJSÀ,  JGÍÏDÏ  Í  REMEI 
LLUÏSA 

Però,  seguin,  seguin  (oferint  cadires) . 

JORDI 

No  t'amoïnis,  Lluïsa;  no  t'amoïnis. 

REMEI 

Que  fas  compliments? 

LLUÏSA 

Seguin  una  estoneta!   (S'assenten). 

REMEI 

Si'ns  ho  haguéssiu  escrit,  que  arribàveu, 
us  hauríem  anat  a  esperar. 

LLUÏSA 

És  que  no'ns  pensàvem  tornar  tan  aviat; 
però  el  papà  va  arreplegar  un  costipat  molt 
fort,  i  vam  creure  prudent  eníornar-nos-en 
desseguida  cap  a  casa. 

jordi,  amb  interès 
No  deu  ser  pas  cosa  d'importància? 

REMEI 

Una  airada!... 

LLUÏSA 

Res  més.  Però  com  que  ell  està  tan  deli- 
cat, tota  previsió  és  poca.  Encara  no'l  pren 
l'aire,  ja  comença  a  tossir,  a  tossir  tan  fort, 
que  fa  pena,  sentir-lo. 

REMEI 

La  maleïda  bronquitis,  veritat?  Ai,  no 
me'n  parlis!  Ja  sé  lo  què  és.  El  pare,  que 
Deu  el  tinga  al  cel,  se  va  fer  uns  tips  de 
patir,  pobret,  per  aquesta  toçuda  malaltia! 
I  que  tant  és  que  facis  com  que  deixis  de 
fer.  Proveu  això,  proveu  allò,  però  ca!  no 
hi  ha  cap  remei,  no  hi  ha  cap  remei! 

LLUÏSA 

Sort  que'l  portem  com  un  got  d'aigua,  al 
papà,  sinó,  ja  fóra  mort.. 

JORDI 

Tota  la  vida  que'l  sento  gemegar  i  quei- 
xar-se de  lo  mateix.  No  cal  fer-ne  cas. 

REMEI 

I  la  Clara;  i  la  Fineta? 

LLUÏSA 

Bé. 

JORDI 

És  a  dir  que  us  ha  provat?... 

Lluïsa,  amb  indiferència 
Què  vol  que  li  digui...  sempre  prova  una 
temporada  de  bona  vida. 

JORDI 

Ja  m'hi  jugaria  qualsevol  cosa  que  la  Fi- 
neta  en  parla  amb  més  entusiasme  que  tu, 
de  la  seva  estada  a  la  masia! 

REMEI 

Si  és  un  argent  viu!  I  a  on  és,  ara,  a  on  és? 

LLUÏSA 

AI  jardí,  deu  ser.  D'ençà  que  hem  arribat 
que  no  se'n  mou. 

JORDI 

I  la  Clara,  què:  s'ha  refet? 

LLUÏSA 

Aquella  rai.... 

REMEI 

Està  més  forta,  més  aixeribida? 

LLUÏSA 

Mai  l'he  vista  tan  grassa  i  bona  com  ara. 
Jo  crec  que'ls  anys  l'engreixen  i  la  rejove- 
neixen, an  aquella! 

REMEI 

Ja  ho  vaig  dir,  jo,  que  li  provarien  uns 
quants  mesos  de  camp.  Forsa  sol,  bons 
aires,  aliments  sanitosos.... 

JORDI 

Ja  li  convenia,  ja,  pobra  Clara.  Si  havia 
arribat  que  semblava  un  clauí 

REMEI 

Deixa't  de  tants  trastorns! 

LLUÏSA 

Sí;  tots  n'hem  passat  prou.  Lo  que  hi  ha 
és  que  unes  persones  són  més  sofertes  que 
les  altres.  Són  genis! 

(Surí  la  Fineta  per  la  porta  del  jardí). 

ESCENA  III 

DITS  i  FINETA 

fineta,  amb  grans  mostres  d'alegria 

I  ara!  D'on  surí  aquest  bé  de  Deu!  (tots 
s'aixequen)  Què  tal,  senyor  Jordi?  I  vostè, 
donya  Remei?  (petonejant-la). 

remei,  petonejant-la,  també 
Ai,  la  meva  Fineta! 

jordi,  tocant-li  amorosament  la  cara 
Nosaltres  íoís  estem  bé.  I  tu? 

FINETA 

Jo,  molt  enuíjada. 

REMEI 

De  nosaltres? 

FINETA 

Doncs  de  qui!  Ja  se'n  necessita,  ja,  de 
coratge  per  no  pujar  a  veure'ns,  en  tantes 
setmanes  com  hem  estat  a  la  masia! 

JORDI 

Que't  penses  que  ha  sigut  per  falta  de 
ganes?  Que  no  sabs  que  tinc  moltes  obli- 
gacions a  complir,  jo? 

FINETA 

No  me'n  parli! 

LLUÏSA 

Aquesta  es  pensa  que  tothom  és  com  ella! 

JORDI 

Si  no  haguessin  sigut  les  carbaces  del 
mes  de  juny,  sí  que  hauríem  pujat  a  passar 
set  o  vuit  dies  amb  vosaltres.  Però  han 
quedat  uns  quants  nois  per  al  setembre,  i 
els  seus  pares,  amics  meus,  han  volgut  de 

totes  passades  que'Is  dongués  lliçó  durant 
l'estiu...  i,  res...  què  faràs.... 

FINETA 

Excuses,  tot  això,  ve-t'ho  aquí. 

REMEI 

No,  xiqueta,  no.  Si  li  ha  sapigut  més 
greu!... 

JORDI 

Que't  penses  que  no'ns  hauria  agradat 
pujar  a  veure-us?  T'hem  anyorat  més  de  lo 
que't  penses! 

FINETA 

Pitjor  per  vostès,  si  no  han  pujat. 

LLUÏSA 

Deixin-la  dir,  deixin-la  dir... 

JORDI 

Ja  té  raó,  ja,  la  Fineta! 

FINETA 

Es  clar  que'n  tinc.  (amb  entusiasme  que 
va  creixent).  S'hi  està  més  regaladament 
a  la  masia!  Oh,  jo  hi  passaria  la  vida!  Tan 
aviat  me  trobava  en  el  pic  més  alt  de  la 
montanya,  entre'ls  pins  envelluíats,  gau- 
dint de  les  delícies  de  l'ombra  perfumada, 
com  en  la  plana  lluminosa  per  a  embo- 

rratxar-me  de  sol  i  d'alegria.  Si  vostè  hi 
hagués  vingut  a  passar-hi  temporada,  se- 
nyor Jordi!...  Me  l'hauria  endut  senderons 
enllà,  per  corriols  que  sols  tresquen  els 
conills  i  les  llebres,  i  amunt,  amunt,  sem- 
pre amunt,  l'hauria  portat  fins  a  l'ermita 
del  Miracle  i  des  d'allí,  des  d'aquelles  altu- 
res que  un  sembla  que  hagi  d'acotar  el  cap 
per  no  tocar  als  núvols,  hauria  contemplat 
el  més  hermós  panorama  de  la  terra.  Fins 
les  illes  de  Mallorca  hauria  pogut  veure, 
magestuoses  damunt  la  mar  íranquila,  com 
un  immens  joiell  aurífic  sobre  un  mantell  de 
blava  seda  lluminosa.... 

JORDI 

reemprenent  amb  més  entusiasme  i  ale- 
gria, el  parlament  de  la  Fineia 

ï  al  darrera  de  l'ermita,  la  cascata  del 
Tallat  despenyant-se  en  plomalls  de  pom- 
posa escuma  que,  cansada  de  rebatre's  de 
roca  en  roca,  va  a  reposar  en  el  mansoi 
riuet,  mirall  dels  olms  i  sàlzers  centenaris 
que'l  festonegen...  (rient)  si  ja  ho  he  vist 
primer  que  tu,  dóna!...  si  abans  de  nàixer 
tu  ja  m'hi  havia  passejat  més  de  cent  vol- 
tes, per  l'ermita  del  Miracle!  Les  caceres 
que  hi  havíem  fet  amb  el  teu  avi,  per  les 
montanyes  del  voltant! 

; 

lluisà,  sempre  sorruaa 
Aquesta  es  pensa  que'l  món  se  va  fer  el 
dia  que  ella  va  nàixer.... 

REMEI 

Digues,  digues,  Fineía. 

FINETA 

I  havent-hi  estat,  no  ha  sentit  el  dalií  de 
tornar-hi? 

REMEI 

El  dalií  rai! 

jordi,  rieni 
Si  no  m'hi  haguessis  pujat  tu  a  coll-i-bè... 

FINETA 

Per  què  no,  si  hagués  convingut!  I  si  el 
vellet  xacrós.... 

JORDI 

Tant  com  xacrós.... 

FINETA 

Doncs  si  el  vellet  peresós  no  hagués  sen- 
tit coratge  per  a  pujar  a  la  serra,  l'hauria 
portat  al  riuet  a  pescar  truites  i  anguiles. 

remei,  a  Lluïsa 
I  podeu  estar  tristos,  Lluisa,  amb  aquest 
cascavell  que  repica  a  glòria  tot  el  dia) 

lluisa,  malhumorada 
No  me'n  parli,  que'm  té  aborrida.  Arriba 
a  marejar,  amb  la  seva  xerradiça! 

JORDI 

Millor,  millor.  Que  rigui,  que  canti,  que 
avaloíi;  que  alegri  aquesta  casa  trista,  que 
sense  ella,  semblaria  un  assil  d'invàliís. 

FINETA 

La  tieta  Lluisa  voldria  que  estigués  ben 
seriosa,  que  resés  forsa,  per  a  acostnmar- 
me  a  parlar  baix.... 

LLUISA 

Lo  que  voldria  és  que  fossis  més  eníeni- 
meníada.  Què  dirà  la  gent  que'í  senti!  Fa 
dos  anys  que  és  mort  el  teu  papà,  i  en  lloc 
de  plorar-lo,  no  fas  més  que  riure.  Sembla 
que  ja  no  te'n  recordis,  del  papà! 

fineta,  molí  con  fris  fada 
Tens  mal  cor,  tieta;  tens  mal  cor! 

JORDI 

No  li  diguis  això,  pobra  Fineta! 
remei 

Que  no  veus  que  és  jova?  Deixa-la  riure! 
Riu,  riu,  filla  meva.  Massa  que  vindrà  el 
plorar. 

fineta,  plorosa 
Que  jo  no'm  recordo  del  papà! 

JORDI 

I  és  clar  que  se'n  recorda.  L'amor  als 
sers  volguts,  no's  porta  pas  en  els  llavis, 
que  no  és  bon  estotx  per  a  les  dolces  afec- 
cions; se  porta  amagat  en  el  fons  de  l'àni- 
ma per  a  que  hi  pugui  fer  estada  tota  la 
vida.  Lo  que  cal,  és  tenir  bon  cor  i  la  bon- 
dat del  cor  se  manifesta  més  amb  una  fran- 
ca, serena  riallada,  que  amb  el  plorar  se- 
guit dels  inconscients  que's  deixen  dominar 
per  la  tristesa. 

FINETA 

Li  fan  mal,  a  la  tieta,  les  meves  rialles. 

BEMEI 

Això  nó,  dóna....  És  que  la  Lluisa  té 
més  mals  de  cap,  més  preocupacions  que  tu, 
i  no  pot  seguir-te,  en  el  teu  alegre  bogejar. 

JOBDI 

Deixa-la  estar,  Lluisa;  deixa-la  que  rigui. 
Els  disset  anys,  ja  se  sab:  són  uns  llavis 
oberts  que  floreixen  alegries. 

LLUISA 

No,  no;  per  mi,  que  faci  lo  que  vulgui. 
No  sóc  jo,  qui  la  governa. 

jordi,  desviant  la  conversa 
I  bé,  Fíneta;  no  iens  res  més,  per  a  dir-me? 

FINETA 

Prou,  prou! 

REMEI 

acostant-se  a  la  Lluïsa  per  a  anar  dialo- 
gant amb  ella,  no  apariant,  empro,  l'aten- 
ció de  la  conversa  que  van  sostenint  el 
Jordi  i  la  Fi  neta 

Però  què  tens,  què't  passa,  Lluisa!  Que 
no't  trobes  bé? 

LLUÏSA 

Sí,  que  m'hi  trobo. 

FINETA 

prosseguint  la  conversa  que  vé  sostenint 
amb  el  Sr.  Jordi 

Però  no  han  sigut  tot  alegries,  no.   Sab 
el  terraplè  de  nards  i  de  gardènies? 

JORDI 

Sí;  a  la  dreta  del  brollador,  no  és  això? 

FINETA 

Exactament. 

JORDI 

Era  esplèndit. 

FINETA 

Se'n  recorda? 

JORDI 

Prou,  prou. 

FINETA 

Doncs  ho  vaig  trobar  iot  marcit,  tot  as- 
secat. Sab  els  caminals  de  rosers,  tan  her- 
mosos?  Doncs  talment  encesos  per  l'aixut. 
Tot  lo  que  és  jardí,  ho  he  trobat  invadít  per 
l'herba,  igual  que  un  fossar  abandonat.  Ja 
cm  va  sentir,  el  Damià,  ja!  Però  l'avi,  en 
lloc  de  renyar-lo,  encara  li  donava  la  raó. 
I  la  tia  Lluisa  també. 

LLUÏSA 

Què  dius,  ara;  què  tens;  de  què't  queixes? 

JORDI 

De  que  no  vàreu  renyar  al  Damià  perquè 
va  deixar  morir  les  flors. 

LLUÏSA 

Com  si  no  tingués  altra  feina  que  cuidar 
de  les  flors  de  la  senyoreta! 

FINETA 

No  les  estimen,  la  gent  de  casa,  les  flors. 
No  més  les  estima  una  mica  mica  la  mamà. 
Però  jo  no'm  deixo  abatre.  Durant  aquests 
mesos,  he  fet  tot  quant  he  pogut  per  rebi- 
far-les,  i  les  plantes  més  hermoses,  les  més 

volgudes,  les  he  desarrelat  amorosament  i 
amb  tota  cura,  com  qui  transporta  un  in- 
fantó,  les  he  portades,  i  aquesta  matinada 
les  he  plantat  al  nostre  jardinet.  El  primer 
raig  de  sol  ja  les  ha  petonejat  regalant-se 
en  la  flonjor  de  la  terra  molla.  Ja  veurà 
com  regades  i  cuidades  per  mi,  rebrosta- 
ràn  amb  més  ufana  que  mai. 

REMBI 

Bé,  i  la  Clara,  on  s'ha  ficat? 

LLüliÀ 

Es  per  dintre. 

fineta,  fent  acció  d'anar-se  n 

Calli,  que  li  aniré  a  dir  que  vostès  són 
aquí. 

RBMII 

Fuig,  dóna;  no'n  faltaria  d'altra.  Me  trac- 
taries com  a  una  forastera  i  jo  no  ho  vull, 
que  m'hi  tractis.  Que  vols  dir  que  la  des- 
torbaré si  hi  entro? 

EINHTÀ- 

I  ca,  dóna!  Una  alegria,  li  donarà! 

REMEI 

Doncs  me  n'hi  vaig  eh,  Lluisa?  (Com  si 
demanés  permís.) 

LLUÏSA 

Sí,  dóna,  sí. 

REMEI 

Ja  veuràs:  ara  que  ja  us  he  vist  a  vosal- 
tres, tinc  impaciència,  necessitat  de  saludar 
a  la  Clara  i  al  Jaume.  (Al Jordi)  Que  en- 
tres o't  quedes,  tu? 

JORDI 

Fes,  fesí  que  hem  d'acabar  de  discutir 
l'obra  de  la  Fineta. 

pinetA;  rient 
No'm  faci  riure! 

remei,  anant-se' n  per  la  2.a  esquerra 
No  te  l'escoltis  gaire,  xiqueta,  no  te  l'es- 
coltis gaire,  que  és  un  plaga, aquest  (se'n  va). 

ESCENA  IV 

JORDI,  LLUÏSA  i  FINETA 
JORDI 

Doncs  quedem  en  que  rebrostaràn  amb 
ufana,  eh? 

FINETA 

Jo  bé  m'ho  penso. 

JORDI 

I  és  clar  que  serà  com  dius;  no'n  faltaria 
d'altra!  (Cerímoniosamení.)  Si  tu  te'n  vas 
a  un  sorral,  l'amoixes  amb  les  teves  mans 
d'ivori  i  el  mires  amb  els  teus  ulls  brillants 
com  l'estel _  del  matí,  del  sorral  brollaran 
flors...  jà,  jà,  jà.  (Rient.)  Què't  sembla  si'n 
sé  de  dir  galanteríes! 

pineta,  ruborosa 
Fugi,  fugi,  que  és  un  mofeta  vostè. 

LLUÏSA 

Ben  embadalida  que  l'escoltes! 

FINETA 

Però  ja  se'n  pot  riure,  ja,  de  mi;  que  lo 
que  és  aquesta  tardor  no  li  quedarà  altre 
remei  que  rendir-se  a  l'evidencia.  He  sem- 
brat una  coliecció  de  crisantems  que,  si 
no  m'erro,  produiran  una  varietat  encisa- 
dora. Ja  veurà  quina  corona  més  hermosa 
podré  fer  enguany  per  al  papà! 

JORDI 

Veus,  si  hi  pensa,  Lluisa,  amb  el  papà? 

LLUÏSA 

Ara  diu  això  perquè  jo  li  he  recordat. 

JORDI 

No,  dóna,  no:  sigas  indulgenta  i  genero- 
sa, amb  la  pobra  Fineta.  Tu  ets  la  seva  tia, 
i  més  que  això,  has  d'ésser  la  seva  amiga, 
la  que  la  guíi  amorosa  pel  camí  de  la  vida. 
Si  no  us  estimeu  forsa  toies  dugués,  viu- 
reu sempre  amb  neguit.  (Canviant  de  tò). 
Perquè  suposo  que  deu  ser  cosa  decidida 
que  la  Clara  es  queda  aquí,  veritat? 

LLUÏSA 

Com  que'l  papà  és  d'aquesta  manera, 
tan  aixut,  que  no  diu  mai  res  a  ningú,  no 
sé  el  pensament  que  haurà  fet. 

JORDI 

No  t'agradaria  viure  aquí,  amb  l' avi, 
Fineta? 

FINITA 

Sola  amb  la  mamà,  m'hi  moriria  de  tris- 
tesa. Jo  bé  m'ho  penso  que'ns  quedarem. 
Per  xò  he  plantat  les  meves  flors  al  jardí. 

LLUÏSA 

Per  mi,  que  facin  lo  que  vulguin;  però 
com  que  la  Clara  és  tan  tirada  a  la  seva, 
qui  sab  lo  que  voldrà  fer! 

JORDI 

Fuig,  dóna,  fuig!  Què  vols  que  faci? 
Quedar-se. 

LLUÏSA 

Encara  no  la  coneix  prou,  vostè. 

FINETA 

Tampoc  li  porta  bona  voluntat,  la  íieta, 
a  la  mamà. 

LLUÏSA 

Què  sabs  tu,  què  sabs  tu... 
jordi,  reconvenint-Ia  amorosament 

Fineta!  No  diguis  aquestes  coses.  La 
Lluisa  és  molt  bona,  també;  us  estima 
molt... 

LLUÏSA 

La  mal  alliçona,  la  Clara,  an  aquesta. 
Tota  la  vida  serà  la  teia  de  la  discòrdia  a 
casa  nostra,  aquella! 

FINETA 

Veu  com  tinc  raó? 

jordi,  en  to  de  reconvenció  amistosa 
Lluisa! 

fineta,  puntosa 
Si  fem  nosa,  ja'ns  en  anirem. 

jordi,  suavitzant 
Xica,  xica...  què  és  això! 

LLUÏSA 

Vegi  si  és  manera  de  respondre! 

JORDI 

Bé,  prou,  vaja,  prou!  (A  la  Fineta).  En 
Hoc  de  discutir  íoníamenf,  valdria  més  que 
fossis  amable  amb  mi.  M'has  parlat  molt 
de  les  teves  plantacions,  de  les  teves  flors, 
però  encara  no  m'has  convidat  a  veure-les! 

FINETA 

Oh,  això  rai;  amb  molt  de  gust.  Que  vol 
baixar  al  jardí? 

JORDI 

És  clar,  que  sí! 

FINETA 

Doncs  ara  mateix;  anem,  anem.  (Fan 
r.  zció  d' anar-se  n  però  en  el  mateix  mo- 
i.  ■  ent  apareix  el  Jaume  per  la  /.a  esquerra). 

ESCENA  V 

JORDI,    LLUÏSA,    FINETA   i   JAUME 
JAUME 

Hola;  tu,  per  aquí? 

JORDI 

Que  t'estranya? 

JAUME 

Quines  contestes  fas,  tu  també!   És  clar 
que  no  m'estranya!  No'n  faltaria  d'altra! 

fineta,  al  Jordi 
Que  baixa? 

JORDI 

Espera't  un  moment.... 

JAUME 

(sempre  sorruf  i  parlant  amb  violència) 
Que  ja't  vol  portar  al  jardí? 

JORDI 

Endevinat. 

jaume,  a  la  Fineta 

Vés,  vés,  no  l'amoïnis,  dóna!   Sempre 
esteu  per  tonteríes,  vosaltres! 

JORDI 

Ja  baixaré  desseguida,  Fineta. 

FINETA 

Passo  al  davant,  doncs.  Però  que  baixi, 
després,  eh? 

JORDI 

Sí,  dóna,  sí. 

JAUME 

Vés,  no  siguis  perfidosa. 

(La  Finefa  se'n  va  pel  jardí) 
I  íu,  (a  la  Lluïsa)  què  hi  fas  aquí?  No  veus 
que  hi  ha  la  Remei,  per  dintre! 

LLUÏSA 

Fins  desseguida. 

JORDI 

Adéu,  Lluisa,  adéu. 
(La  Lluisa  se'n  va  per  la  segona  esquerra) 

ESCENA  VI 

JAUME   i   JORDI 
JORDI 

Noi,  sembla  que  t'ha  provat  l'estada  al 
mas!  Estàs  més  gras,  tens  més  bon  co- 
lor... fins  sembles  més  jove. 

JAUME 

També  vas  amb  adulacions  i  amb  com- 
pliments, tu!  Té,  sèu.  (Oferínl•Ii  una  cadi- 
ra; s'assenten). 

JORDI 

El  geni  sí  que  no  l'has  canviat! 

JAUME 

Mai  m'he  trobat  tan  malament  com  ara! 
Ja  veus  si  vas  bé! 

JORDI 

Manies,  home.  El  queixar-íe  és  la  teva 
taleia;  cada  hu  tenim  la  nostra.  Tota  la  vi- 
da que't  sento  gemegar. 

JAUME 

Taleia,  taleia...  aquesta  tos,  (tossint) 
aquesta  remaleïda  tos  que  no'm  deixa  res- 
pirar. 

JORDI 

Fumes  massa! 

JAUME 

Si  no  tens  altra  cosa  per  dir-me....  Fu- 
mar, fumar!...  Rabiar,  rabiar  tot  el  saní 
dia.  Això,  és;  això.  D'ençà  que'l  gran  és 
mort,  que  hi  vaig  molt  depressa  cap  al  ce- 
mentiri. Massa  tardo  a  arribar-hi,  per  xo...- 

JORDI 

Ve-te'n  aquí  un  altre  que  no  ha  filat  avui! 
Quina  mala  avespa  t'ha  picat? 

jaume,  abstret  i  amb  ira 
Aquell  lladre,  aquell  lladre!... 

JORDI 

Deixa'l  estar,  homeí  Els  anys,  per  íu, 
com  si  no  passessin! 

JAUME 

Fins  a  l'hora  de  la  morí  seguiré  ma- 
leïní-lo.  < 

JORDI 

Veig  que  sí  que  í'han  provaí  poc  els  ai- 
res del  camp.  Has  íornaí  més  sorruí  i  més 
malhumoraí  que  mai. 

JAUME 

Com  se  coneix  que  fa  íemps  que  no  hi 
has  esíaí,  a  la  masia!  Trenca  el  cor  de 
veure-ho.  D'ençà  que  és  morí  el  Joan  ha 
fet  llegua  per  hora.  Ell  se'n  cuidava,  feia 
írescar  als  jornalers...  jo  ja  no  finc  humor, 
ni  voluníaí,  ni  ganes  de  fer  res.  Sabs  aque- 
lla raça  de  vinya  que  era  l'enveja  de  la 
geni  de  la  comarca?...  Doncs  ara  és  un 
boíjar.  El  bosc,  és  ral  com  un  camp  de 
rosíoll....  Com  que  no  he  poguí  replaníar, 
els  pagesos,  per  a  íreure'n  l'arrendamení, 
ho  han  dessucaí,  ho  han  arrasaí....  Toí 
se'n  va,  íoí  cau,  íoí  s'acaba....  Ell  ne  íé  la 
culpa,  ell,  el  lladre.... 

JORDI 

Tot  junt,  home,  iot  junt.  Si  no  hagués 
vinguí  la  filoxcra,  tindries  encara  les  terres 
en  bona  producció. 

JAUME 

Si  no  hagués  sigut  la  seva  calaverada, 
hauria  pogut  replantar-les.  No  haurien  cai- 
gut hipoteques.... 

JORDI 

És  que'l  Damià  t'ho  ha  tinguí  massa 
abandonat.  No  més  ha  anat  a  treure'n  pro- 
fií  pera  ell. 

JAUME 

No  hi  hauria  haguí  de  raure  a  les  mans 
del  Damià,  si  no  hagués  sigui  l'Eduard. 
(com  obsessionat  per  una  idea).  L'havia 
d'haver  morí! 

JORDI 

No  n'hi  havia  per  íaní,  home,  no  n'hi  ha- 
via per  íaní!  Ni  poc  ni  massa,  de  les  coses! 

jaume,  violent 
El  defenses? 

JORDI 

No  el  defenso,  però  ja  sabs  que  no  és 
d'ara  que'í  dic  que  has  sigui  injusí  amb  ell. 

JAUME 

No  sé  pas  com  l'entens,  íu,  la  justícia! 

JORDI 

Millor  que  tu! 

JAUME 

Sí,  és  clar;  tu  sols  sigui  portar-me  la 
contraria!...  (3' aixeca  amb  gest  de  vio- 
lència). ' 

JORDI       „ 

Aixecant-se  també,  però  parlant  amb 
aplom  i  serenitat. 

Bé,  vaja,  deixem-ho  córrer  que  no  estic 
per  discutir  amb  tu,  avui. 

JAUME 

No't  reprimeixis,  no.  Digues  tot  lo  que 
tinguis  desig. 

JORDI 

No  cal  que  m'ho  diguis,  que  ja  ho  faig. 
No'n  faltaria  d'altra!  Per  això  sóc  amic  teu 
de  tota  la  vida.  I  no't  dolgui,  que  no  sigui 
com  els  que't  rodegen,  que  sempre  et  donen 
la  raó  perquè'ls  tens  aíuíts  amb  el  teu  geni. 
Ja  ho  sabs  que  no'n  tens  d'altre,  d'amic, 
que  jo! 

JAUME 

com  si'l  confraries  fa  mostra  d'afecte 
del  Jordi 

Amb  què  suris  ara!  Vès  si  d'un  altre  ho 
escoltaria,  lo  que  tu'm  dius!  Però  això  no 
vol  dir  que  no'm  molesti  sentir  com  abones 
an  aquell  mal  fill... 

JORDI 

Ja  hi  tornem!  És  que  a  mi  també  em  ne- 
guiteja lo  que  dius  de  l'Eduard,  perquè  jo 
me  l'estimo;  més  que  tu,  me  l'estimo;  ho 
sents?  més  que  tu,  que  no  te  l'has  estimat 
mai. 

JAUME 

No'l  defensis!  no'l  defensis! 

JORDI 

Si  tu  m'hi  obligues! 

JAUME 

Te  sembla  que  no  ho  puc  dir,  que  és  un 
dolent? 

JORDI 

No,  perquè  no  és  cert.  Del  teu  mal  geni, 
t'has  de  queixar;  perquè  tu,  ningú  més  que 
tu,  és  el  culpable  de  tot.  Al  fi  i  al  cap  l'E- 
duard no  tenia  més  que  una  vintena  d'anys. 

Una  bogeria  de  criatura,  va  ser.  Una  boge- 
ria exaltada  per  vosaltres,  pel  teu  noi  gran, 
sobre  tot.  Volia  arrencar-li  l'ànima,  el  teu 
noi  gran,  i  el  xicot  va  rebelar-se.  Lo  que 
després  va  venir,  fou  una  conseqüència 
llògica  del  mal  que  li  vau  fer,  de  la  situació 
en  que'l  vau  col•locar.  L'estimava  massa, 
ell,  a  la  Clara! 

JAUME 

L'estimava...  l'estimava 

JORDI 

Com  que  tu  no  has  sapigut  mai  què  és 
estimar.... 

JAUME 

Tonteríes,  tot  això.  Els  valors...  les  lle- 
tres... el  furt.... 

JORDI 

Sí;  havia  de  marxar  amb  les  butxaques 
buides!  Al  cap  d'avall  no't  va  pendre  tant 
com  se  t'havia  fet  malbé  el  Joan.  Ha  sigui 
el  noi  gran  qui  t'ha  tet  més  mal.  No  hi  hau- 
ries perdut  res  que  l'Eduerd  no  hagués 
errat  el  cop.  Però  en  fi,  Deu  l'hagi  perdo- 
nat i  que  també  em  perdoni  a  mi,  si  peco. 

JAUME 

volguenl  reprimir  l'ira  que  l'exalta 

No  sé  com  tinc  pacicncia  per  a  escoltar- 
te.  Oh,  calla,  calla!  No  profanis  la  memò- 
ria del  Joan. 

JORDI 

Què  t'exaltes?  Què  crides?  Jo  dic  lo  que 
em  sembla,  i  prou.  Portaves  una  Bena  als 
ulls,  quan  te  miraves  al  Joan.  No  era  bò, 
creu-me,  no  era  bò.  Va  ser  un  mal  germà, 
perquè  ell  l'havia  de  respectar  a  la  Clara, 
ho  sents?  perquè  la  Clara  no  l'estimava. 
Després  va  ser  un  mal  espòs;  més  tart,  un 
mal  pare. 

JAUME 

Perquè  portava  al  cor  el  clau  de  la  ge- 
losia. 

JORDI 

El  clau  de  la  seva  conciencia. 

JAUME 

Prou...  prou.... 

JORDI 

No  m'haguessis  buscat  la  boca.  Per  mi 
ja  està  acabat. 

JAUME 

Tots  contra  mi,  toís. 

JORDI 

Sembla  que  desvariegis.  Bé  ho  sabs 
prou,  que  no  és  així.  Lo  que  jo  vull  és  que 
busquis  la  tranquilitaí  del  teu  esperit  perdo- 
nant a  l'Eduard,  encara  que  sols  sigui  de 
pensament. 

JAUME 

més  reposat,  però  amb  més  energia 
Mai,  mai  de  la  vida! 

JORDI 

Arregla't,  doncs;  per  tu  faràs. 
(Entra  la  Clara,  per  la  segona  esquerra). 

ESCENA  VII 

JORDI,  JAUME   i    CLARA 

clara,  molt  afectuosa 
Jo  l'esperava  a  dintre,  senyor  Jordi. 

JORDI 

Aquí  m'he  entretingut  amb  aquest. 

clara,  allargant-li  la  mà 
Còm  anem! 

jordi,  encaixaní 
Psèí  mira....  anant  fent.  A  tu  ja  sé  que 
í'ha  provat  molt,  el  camp.... 

CLARA 

Què  vol  que  li  digui....  Sempre  estic 
igual,  jo.... 

JORDI 

No,  això  sí  que  no.  Estàs  més  fresca  que 
mai.  Roja,  colrada  pel  sol....  Això  és  bò, 
això  és  bò.  I  on  s'ha  quedat,  aquella? 

CLARA 

Donya  Remei?  (El  Jordi  assenteix  amb 
el  ges/).  La  Fineta  l'ha  cridada  des  del 
jardí  i  hi  ha  baixat. 

JORDI 

Tens  raó,  que'm  deu  estar  esperant....  Me 
n'hi  vaig.  Eh?  tu,  que  ja  me'n  puc  anar? 

JAUME 

Tu  diràs! 

JORDI 

Ara  m'interessa  més  la  conversa  de  la 
Fineta. 

CLARA 

Se'n  va  cap  al  jardí? 

JORDI 

Sí,  sí. 

CLARA 

L'acompanyaré. 

jaume,  a  la  Clara 

No  m'has  de  dir  res,  tu,  que  te'n  vas  tan 
depressa? 

CLARA 

Jo.... 

JORDI 

Queda't,  dóna,  queda't;  no  facis  com- 
pliments, per  mi. 

JAUME 

Després  se  queixen  de  que  tinc  mal  geni! 
És  que  ho  vull  sapiguer,  si  t'has  de  quedar 
o  te  n'has  d'anarí 

JORDI 

S'ha  de  quedar,  home,  s'ha  de  quedar. 
No'n  faltaria  d'altra! 

JAUME 

Com  que  sembla  que  hi  estigui  mala- 
ment, a  casa! 

CLARA 

Vagi,  vagi,  senyor  Jordi.  Ja  baixaré. 


PERE  GA VALLE  47 


JORDI 

Feu,  feu.  Fins  després. 

CLARA 

Sí,  sí;  fins  desseguida. 

(En  Jordi  se'n  va  per  la  porla  del  jardí). 

ESCENA  VIII 

CLARA    i    JAUME 
JAUME 

Bé,  com  quedem? 

clara,  amb  timidesa 
Faré  lo  que  vostè  vulgui. 

JAUME 

Lo  que  jo  vulgui...  lo  que  jo  vulgui.... 

CLARA 

Vostè  ens  va  dir  que  al  baixar  del  mas 
n'havíem  de  parlar,  perquè  ja  havia  durat 
prou  la  nostra  estada  aquí. 

JAUME 

Tu,  vas  ser  la  que  ho  vas  dir. 

CLARA 

Jo  no'm  voldria  moure  pas.  Què  hi  farem, 
la  Fineía  i  jo,  soles  en  un  pis.... 

JAUME 

Ja  í'ho  mereixeries,  ja;  perquè  íu  no  has 
sigut  mai  bona,  amb  nosaltres;  no  ho  has 
sigut  mai.  Sempre  has  sigut  la  nostra  des- 
gracia. No  t'hauria  de  volguer  al  costat 
meu.  Si  no  fos  la  Fineta.... 

CLARA 

Ja  hi  estic  acostumada  a  sofrir.  Si  no'ns 
vol,  ens  en  anirem.  Molt  serà  que  no'ns 
sapiguem  guanyar  la  vida. 

JAUME 

Orgullosa,  encara.... 

clara,  amb  sumi's  ió 
Sotmetent-me  a  la  seva  voluntat. 

JAUME 

No  pas  de  grat. 

CLARA 

Sigui  com  sigui. 

JAUME 

Si  ja  í'ho  conec  que  més  te  plauria  aban- 
donar-nos, anar-íe'n,  emporíar-fe'n  la  Fi- 
neta.... Però  si  te'n  vas,  te  n'hauràs  d'anar 
sola;  perquè  la  Fineta  vull  que's  quedi  amb 
mi.  Ara  ja  m'hi  he  acostumat,  a  tenir-la 
aprop. 

CLARA 

Jo  havia  parlat  d'anar-nos-en,  perquè 
em  semblava  que'Is  hi  dolía,  l'acullir-nos. 

JAUME 

És  clar,  com  que  sóc  un  egoista! 

CLARA 

Però  ja  li  he  dit  que  si  ho  vol,  ens  que" 
darem. 

JAUME 

És  clar  que  ho  vull.  No'n  faltaria  d'altra! 
Què  hi  faríeu  al  pis?  Que  no  estareu  millor 
aquí? 

CLARA 

Jo  bé  m'ho  penso. 

JAUME 

Vull  tenir-la  ben  aprop  a  la  Fineta,  per  a 
veure  si  la  sabeu  ben  encarrilar.  No  li  vull 
veure  una  desgraciada.  Acabades  les  va- 
cances de  l'estiu,  l'has  de  fer  tornar  al  col- 
Iegi.  Vull  que's  practiqui  més  en  la  música, 
en  el  dibuix...  vull  que  aprengui  idiomes... 
què  sé  jo...  no  hi  entenc  en  aquestes  co- 
ses.... En  fi;  vull  que  aprengui  forsa  per  a 
que,  si  demà  li  és  necessari,  pugui  guanyar- 
se  la  vida...  (amb  sentiment)  Perquè  no  li 

quedarà  boi  res,  a  la  Fineta,  el  dia  que  jo'm 
mori.... 

CLARA 

No  cal  parlar-ne  de  morir. 
jaume,  neguitós 

Ne  parlo  perquè  vull,  ho  sents?  perquè 
vull....  Vès  per  què  les  ha  de  pagar,  la  Fi- 
neta, les  nostres  culpes!...  Les  nostres,  les 
nostres...  La  teva;  perquè  tu  tens  la  culpa 
de  tot,  tu! 

clara,  sospirant 
Ai,  Senyor! 

JAUME 

abstret,  com  si  parlés  per  el!  mateix 

Per  tu,  no  la  podré  deixar  rica,  a  la  Fi- 
neta    Per  tu  i  pels  altres,  perquè  entre 

tots  m'heu  arruinat;  sí,  sí,  entre  tots.  Ja  té 
raó  el  Jordi,  ja.  (Després  d'una  curta  pau- 
sa, amb  molt  sentiment)  Ja  ho  sabs,  eh, 
que'm  trobo  a  les  portes  de  la  ruina,  que 
quasi  bé  sóc  pobre?...  (enèrgic)  Maleïda 
siga  l'hora  que't  vaig  acullir  en  aquesta 
casa! 

clara,  plorant 

No  hi  ha  pietat!  Això  és  horrible! 

JAUME 

Sí,  plora,  plora...  (amb  violència)  Per 
què  plores?  per  què?  Que  no  ho  sabs  que 
no'n  vull  sentir  de  plors?  que  no'n  vull 
veure  de  llàgrimes?  No  ho  veus  que  l'es- 
pectacle del  dolor  ja  se'm  fa  irresistible?... 
Calla,  calla;  no  ploris!.. .  Calla,  que'm  fas 
perdre  el  cap!...  Feu-me  la  mercè  de  fingir, 
si  no  alegria,  al  menys  resignació,  quan 
sigueu  al  meu  davant;  que  estic  malalt,  que 
el  sofriment  m'ha  trastornat....  La  Fineta 
és  l'única  que  m'estima,  l'única  que  sab 
riure  al  meu  davant....  És  bona,  és  bona.... 
És  filla  del  Joan! 

CLARA 

Si  no  té  res  més  per  dir-me.... 

JAUME 

No'l  pots  sentir  pronunciar,  el  nom  del 
Joan,  eh?  Per  xo  te'n  vols  anar? 

clara,  amb  gran  prec 
Per  l'amor  de  Deu!   Que  jo  també  n'estic 
cansada,  de  sofrir....  No'm  martiritzi  més. 
Deixi'm  sola  amb  les  meves  penes. 

JAUME 

El  séu  record  desperta  remordiments  en 
la  teva  conciencia,  veritat? 

CLARA 

Deixem  en  pau  als  morís. 

JAUME 

Tu  el  vas  matar,  tu.... 

CLARA 

I  gosa  a  dir-ho!  Vosíè,  que  coneix  el  cal- 
vari que  vaig  seguir  al  séu  costat;  vostè, 
que  coneix  els  dolors  de  la  meva  vida.... 
Va  ser  el  lladre  de  la  meva  honra,  de  la 
meva  felicitat,  de  la  del  séu  germà....  Oh, 
quina  ràbia,  quan  hi  pensoí  Passar  la  jo- 
ventut encadenada  a  un  home  a  qui  s'abo- 
rreix,  a  qui  s'odia....  No  hi  furgui,  en  la 
meva  ànima;  deixi'm  estar,  deixi'm  estar.... 

JAUME 

Ah,  remaleïda!  Encara  tens  coratge  per  a 
profanar  la  seva  memòria? 

CLARA 

Vostè  m'hi  obliga;  jo  no  vull  pas  parlar- 
ne.  Deixem-lo  dormir,  el  passat.  Si  no'l 
podem  arrencar  d'arrel  de  la  nostra  me- 
mòria, al  menys  no'l  fem  reviure  amb  la 
paraula! 

JAUME 

com  abstret  per  l'excitació  d'abans 
i  resignant-se 

-  Sí,  sí....  No'n  parlem,  no'n  parlem  més. 
(Entra  la  Lluisa,  per  la  segona  esquerra). 

ESCENA  IX 

JAUME,    CLARA   i   LLUÏSA 

lluisa,  al  Jaume 

És  l'hora  de  pendre  la  medicina.  Si  vol 
que  li  porti? 

JAUME 

sense  fer  cas  de  lo  que  li  diuen,  dominat 
per  una  idea 

Ja  tens  apriaís  els  llits  per  a  aquesta  i  la 
Fineta? 

LLUÏSA 

No,  però  ho  estaran  desseguida. 

jaume,  neguitós 
Ja'ls  hi  havies  de  tenir.  Tothom  me  porta 
la  contraria,  en  aquesta  casa! 

LLUÏSA 

Si  ningú  m'havia  dit  res.... 

JAUME 

Tot  us  ho  han  de  dir,  a  vosaltres!  No 
enteneu  res,  no  sóu  bones  per  a  res.  {can- 
viant de  lo)  I  quina  cambra  els  hi  donaràs? 

LLUÏSA 

La  que  vostè  vulgui. 

JAUME 

Això  ja  ho  sé.  No'n  faltaria  d'altra! 

CLARA 

Tant  se  val. 

JAUME 

A  la  Fincta  no  li  donguis  pas  la  que  te- 
nia.... Dóna-li  la  del  costat  méu.  Li  agra- 
darà mes  ser  prop  del  jardí.  Així,  al  des- 
pertar-se, ja  veurà  si  les  seves  plantes  crei- 
xen o  es  moren. 

LLUÏSA 

Hi  haurà  una  feinada,  perquc  no  està 
parada,  aquella  cambra. 

JAUME 

Ja'm  contradius!  Ha  d'ésser  aquella.  Si 
no  hi  ha  llit,  poríeu-n'hi;  vès  què  m'expli- 
ques, a  mi!  Posa-li  la  consola  de  la  sala  i 
les  cadires,  també;  aquelles  de  fapicería 
blava,  sabs?  Estan,  millor  per  al  dormitori 
d'una  joveneta. 

LLUÏSA 

Se  farà  tal  com  vostè  diu. 

JAUME 

I  no  ho  espereu  tot  per  a  darrera  hora. 
(fent  acció  d'anar-se  n). 

LLUÏSA 

Ja  pensa  en  la  medicina? 

JAUME 

Sí,  sí.  Ara  vaig  a  pendre-Ia.  jLa  medici- 
na! Ditxoses  potingues!  (Se'n  va,  primera 
esquerra). 

ESCENA  X 

CLARA   i   LLUÏSA 
LLUÏSA 

Eníre  tu  i  la  Fineta  li  tombareu  el  cervell. 
És  a  dir  que  us  quedeu? 

CLARA 

Ell  ho  vol.... 

LLUÏSA 

Ell,  o  vosaltres? 

CLARA 

Si  tanta  nosa  et  fem.... 

LLUÏSA 

No  me'n  fa  ningú,  a  mi,  de  nosa;  però 

com  que  semblava  que  estessis  decidida  a 
viure  sola  amb  la  Finela.... 

CLARA 

Ets  crudel  amb  mi,  Lluisa. 

LLUÏSA 

Sempre  surts  amb  la  mateixa  cantarella. 

CLARA 

Tota  la  vida  m'has  portat  rancúnia. 

LLUÏSA 

No,  filla,  no;  res  de  rancúnia. 

CLARA 

Jo  t'he  estimat  sempre  com  a  una  germa- 
na i  tu  no  hi  has  sapigut  correspondre  mai, 
al  meu  afecte.  Sembla  que  sempre  n'hagis 
sentit  gelosia,  de  mi. 

lluisa,  despectiva 
Gelosia?  Per  què?  Perquè  ets  més  her- 
mosa  que  jo?  Perquè  t'han  cobejat  sempre 
els  pretendents? 

CLARA 

Qui  sab  si  pot  ser  aixòt 

,     LLUISA 

Com  que  t'ha  donat  resultat  tan  excel- 
lent,  l'ésser  hermosa!... 

CLARA 

Pitjor  per  a  mi. 

LLUÏSA 

Pitjor  per  a  tots. 

CLARA 

Que  no  te  n'adones,  Lluisa,  que'm  fas 
mal,  quan  me  parles  així?  M'has  fet  passar 
hores  molt  amargues;  m'has  fet  llençar 
moltes  llàgrimes.  Quan  era  petita,  ja  hi 
gaudies  fent-me  plorar.  I  és  que  jo  he  sigut 
sempre  una  intrusa,  en  aquesta  casa,  ho 
comprenc.  Però  jo  no'n  tinc  la  culpa.  Fou 
la  fatalitat  qui  m'hi  portà,  i  per  la  meva 
dissort.  (La  Lluisa  vol  replicar-li)  per  la 
dissort  de  tots,  si  vols....  Però  el  passat  ja 
no  té  remei;  deixem-ho  córrer,  Lluisa.  Fem 
totes  dues  un  esforç  per  a  oblidar  i  siguem 
lo  que  hauríem  hagut  d'ésser  sempre:  dues 
bones  germanes  que  s'acosten  més  com 
més  avencen  en  el  camí  de  la  vida,  per  a 
no  caure  defallides. 

LLUISA 

Jo  no'm  sento  més  defallida  avui  que  ahir. 

CLARA 

Doncs  jo  sí,  i  per  això  et  prego  que  si- 
guis pietosa  amb  mi.   Pensa  que  hem  de 


58  EL  PES  DEL  FRUIT 

viure  juntes,  sota  el  mateix  sostre;  que'ns 
hem  de  menjar  el  pa  en  la  mateixa  taula;  i 
sense  el  teu  afecte,  sense  la  teva  amistat, 
m'hi  moriré  de  tristesa,  en  aquesta  casa. 

LLUÏSA 

És  voluntat  teva,  el  viure-hi. 

CLARA 

És  voluntat,  i  al  mateix  temps,  necessi- 
tat; prou  que  ho  sabs  tan  bé  com  jo;  però 
fes-me  la  mercè  de  no  recordar-m'ho!  (amb 
gran  prec)  No'm  causis  el  dolor  de  fer-me 
avinent  que'ns  feu  la  caritat  de  mantenir- 
nos! 

LLUÏSA 

Com  si  vingués  d'ara.  Fins  que'í  vas  ca- 
sar, aquesta  va  ser  la  teva  casa;  quan  va 
morir  el  Joan,  còm  t'ho  hauries  arreglat 
per  a  viure,  si  no  haguéssim  sigut  nosal- 
tres? Per  això  sempre  he  vist  que  feies  co- 
mèdia quan  parlaves  d'entornar-te'n  al  teu 
pis. 

clara,  amb  dignitat 

Lluisa,  prou!  Tot  s'ha  abatut  en  mi, 
menys  l'orgull,  (amb  resolució)  Ens  en 
anirem. 

LLUÏSA 

Sempre  seràs  la  mateixa.  D'orgull  sí  que 

no  te'n  mancat  Prou  que  ho  sabs  que'l 
papà  ho  vol,  i  és  ell  qui  mana.  Queda't  en 
bona  hora,  que  jo  sé  resignar-me  a  tot. 

CLARA 

No;  no  ho  vull  quedar-me  perquè  el  teu 
pare  ho  mana,  sinó  perquè  tu  ho  vulguis. 
Ets  a  casa  teva  i  no  tinc  el  dret  de  fer-t'hi 
nosa. 

LLUÏSA 

Que  t'ho  he  dit,  jo,  per  ventura,  que  te'n 
vagis?  Queda't,  queda't,  i  no  siguis  perfi- 
diosa. 

CLARA 

Me  deixes  esmaperduda,  Lluisa....  No't 
comprenc. 

LLUÏSA 

Massa  que  ho  sé.  Ningú  em  comprèn  a 
mi;  ningú  els  endevina  els  meus  neguits. 
No  ho  sóc  tant  dolenta  com  suposes. 

CLARA 

Ara,  com  sempre,  me  fas  viure  en  el 
dubte.  No  ho  sé  si  ets  bona  o  no  n'eís;  si 
m'estimes  o  si  m'odies .  T'has  reclòs  en  tu 
mateixa  i  mai  m'has  deixat  guaitar  a  la  te- 
va ànima. 

LLUÏSA 

Tot  són  tenebres  en  la  meva  ànima.  No 
hi  veuries  res. 

CLARA 

Sempre  envoltada  per  l'ombra  del  mis- 
teri.... 

LLUÏSA 

Sóc  un  ser  perdut  per  al  goig;  una  vida 
condemnada  a  consumir-se  en  les  ombres 
del  dolor  incomprès....  En  fi;  no'n  parlem 
més.  Deixa'm  estar;  deixa'm  amb  els  meus 
neguits,  amb  les  meves  cabòries. 

CLARA 

Però  no  m'odies,  veritai? 

LLUÏSA 

Odiar-te?...  no.  Que  no  ho  comprens 
que  no! 

CLARA 

Però  tampoc  m'estimes?... 

lluisa,  dubtant 
No  ho  sé. 

LLUÏSA 

Jo  la  sabré  guanyar  ta  teva  estimació,  el 
teu  afecte...  que  ara  m'és  indispensable. 


PERE  CA  VALLE  6  I 


T'imagines   quina  serà   la   nostra  vida  si 
hem  de  fer  un  esforç  per  tolerar-nos? 

LLUÏSA 

Tant  tu  com  jo  estem  ben  acostumades  a 
viure  soles  tot  vivint  en  companyia.  (Apa- 
reixen pel  jardí,  el  Jordi,  la  Remei  i  la 
Fi  neta). 

ESCENA  XI 

LLUÏSA,  CLARA,  REMEI,  FINETA  i   JORDI 
JORDI 

que  entra  conversant  amb  la  Fineta 
No,  dóna,  no;  no'Is  has  de  tocar  fins  que 
estiguin  ben  arrelats. 

FINETA 

Però  si  jo  li  dic  a  la  tardor. 

remei,  a  la  Clara 
Clara,  tens  una  experta  jardinera, ?amb  la 
Fineta. 

CLARA 

Les  plantes  són  la  seva  dèria. 

REMEI 

Ho  diu  el  meu  home,  que  en  aquestes  co- 
ses sat>  on  té  la  mà  dreta. 

LLUÏSA 

Si  ell  no  hi  entenia.... 

REMEI 

Oh,  una  cosa  és  la  teoria  i  altra  la  pràc- 
tica; i  que  sab  i  coneix  per  experiència  lo 
que  és  l'agricultura,  ho  pregona  aquell  bé 
de  Deu  de  testos  que  tenim  al  cel  obert. 

JORDI 

Me  faràs  tornar  roig,  Remei...  jà,  jà... 
Mira,  deixa'ls  estar  els  testos  que  encara 
que  siguem  entre  família,  no  hi  tens  dret  a 
fer  brometa... 

REMEI 

Mira't  aquest,  també! 

FINETA 

Sí,  que  té  raó  donya  Remei. 
jordi,  festós 

Tu  també,  xica!...  Ara  vols  que  jo  t'ala- 
bi, veritat?  Doncs  no'm  dóna  la  gana,  va- 
ja;  no'm  dóna  la  gana... 

LLUÏSA 

Tot  el  sant  dia  el  passarà  amb  les  flors! 

CLARA 

Valdria  més  que  estudiés... 

JORDI 

Ja  estudiarà,  dóna,  ja  estudiarà...  I  al 
cap  d'avall,  val  més  que  pensi  en  flors  que 
en  promesos...  jà...  jà... 

fineta,  sotocada 

Fugi...  Mireu  amb  què  surt  ara! 

remei,  en  lò  de  reny 

Vès,  tu  també...  Parlar-li  de  promesos 
davant  de  la  mamà  i  de  la  tieta 

JORDI 

Quin  pecat!  Que  vols  dir  que  no'n  tindrà, 
un  dia  o  altre? 

CLARA 

Això  qui  ho  sabí 

Jordi,  a  la  Fineta 

Vina,  noia,  vina.  (Com  qui  li  fa  una  ca- 
rícia, li  fa  aixecar  el  cap  per  a  mostrar  el 
rostre).  Mira't  aquesta  carona  divina  i  des- 
prés ho  sabràs  tu. 

fineta,  molt  sofocada 

Senyor  Jordi.... 

remei 

Vaja,  home,  prou.  Tens  una  manera  de 
íer  bromes,  tu,  també.,.. 

JORDI 

Aquí  sí  que  ningú  n'és  mestre  en  això.  A 
la  gent  d'aquesta  casa  no  hi  ha  manera  de 
descloure'ls-hi  els  llavis  per  a  que  deixin 
volar  una  rialla,  (a  la  Lluïsa)  Vaja,  amb 
franquesa,  Lluisa:  quants  cops  has  rigut,  en 
la  teva  vida? 

remei,  a  la  Lluisa 

Vina,  xiqueta,  vina;  deixa'l  estar. 

JORDI 

Per  això  no  has  tingut  mai  promès. 

REMEI 

Jordi! 

LLUISA 

Prou  pena  tinc  jo,  si  no  sé  riure. 

clara,  desviant  la  conversa 

ja  s'han  posat  d'acord,  amb  la  Fineta, 
per  al  conreu  de  les  seves  plantes? 

JORDI 

No'n  faltaria  d'altra!  Ella  les  regarà  cada 
dilluns,  dimecres  i  divendres,  i  jo  els  de- 
més dies. 

FINETA 

Si  hagués  de  confiar  en  vostè!...  Cada 

dia  les  regaré  jo,  perquè  de  vostè  no  me'n 
fio  gaire;  i  després,  que  a  vostè  el  necessi- 
to per  a  coses  de  més  importància;  per  a 
les  podes,  per  als  empelts,  per  als  remeis 
que  guareixin  a  les  plantes  de  la  tristesa 
que  les  collíorça... 

JORDI 

Ai,  que  n'és  de  difícil  això!  Es  el  reflexe 
de  la  vostra  llar,  lo  que  les  emmalalteix... 
Però  en  fi...  en  fi...  veurem. 

fineta,  rient 
Ja  riuré  jo  per  tots...   no  li  sembla?... 
jà...  jà... 

JORDI 

Si  t'ho  permeten,  xica,  si  t'ho  permeten! 
(Entra  el  Jaume  per  la  /.a  esqueira). 

ESCENA  XII 

ELS   MATEIXOS,  més  JAUME 
JAUME 

Què  és  aquesta  xerradiça? 

jordi,  a  la  Fineta 
Veus  lo  que't  deia! 

JAUME 

Què  li  deies,  què  li  deies... 

JORDI 

Que  en   aquesta   casa,   el   riure  no  és 
permès. 

JAUME 

Ximple! 

JORDI 

Així,  home,  així...  esbargeix-te! 

REMEI 

No'n  facis  cas  d'aquest,  Jaume! 

JAUME 

Jo  estaria  fresc!  Ja  ho  sab  ell,  que  no  me 
l'escolto. 

JORDI 

Gens  ni  poc.  Què't  sembla,  Clara:  m'es- 
colta o  no  m'escolta? 

CLARA 

Jo  be'm  penso  que  sí. 

JORDI 

Còm  ens  barallaríem,  si  no  m'escoltava? 

FINETA 

És  que  sí  que's  disputen  sempre...  I  per 
què,  avi,  per  què? 


PERE  CA  VALLE  67 


JAUME 

Amb  aquest,  disputar-nos?... 

REMEI 

No,  Fineta,  no;  ho  fan  veure. 

JORDI 

Ton  avi  i  jo  no'ns  podem  barallar  mai. 
Vaja:  que  no  endevineu  quants  anys  fa  que 
sinó  per  ausencia,  no  hem  passat  un  dia, 
sense  veure'ns?  Digues  una  dita,  Lluisa. 

LLUÏSA 

Molts,  n'ha  de  fer;  perquè  jo  a  vostè  tota 
la  vida  l'he  visí  per  casa,  com  si  fós  de  ia 
família. 

JORDI 

Més  de  mig  sigle.  Oi,  tu,  que  fa  més  de 
cinquanta  anys  que'ns  coneixem? 

JAUME 

No  sé  per  què  passes  comptes,  ara? 

JORDI 

Jo  crec  que  és  el  contrast,  lo  que'ns 
atrau!  Si'n  som  de  diferents  de  geni!  Que 
te'n  recordes  d'aquella  vegada  que  dis- 
cutint, discutint  a  la  taula  del  cafè,  van 
arribar  a  clatellades  els  partidaris  teus  i  els 

meus,  mentres  nosaltres  sortíem  com  si  res 
hagués  passat  i  més  amics  que  mai?...  jà... 
jà...  va  ser  un  pas  còmic!  Ni  en  les  penes 
ni  en  les  glòries  ens  hem  deixat  mai;  oi  tu? 

JAUME 

Quines  ganes  tens  d'enraonar,  avui...  Ja 
ho  sabem  tot  això,  home,  ja  ho  sabem.  (Se 
sent  sonar  el  timbre  de  la  porta.  Passa  la 
Ciiada,  que  surt  de  la  pot  ta  fons  dreta  i 
entra  a  la  del  centre) . 

FINETÀ 

És  bonic  això  que  explica  el  senyor  Jor- 
di, avi... 

JAUME 

Si  te  l'escoltes  gaire  an  aquest,  t'ompli- 
rà  el  cap  d'histories.  Sempre  sembla  que's 
trobi  a  Taula... 


ESCENA  DARRERA 
dits  i  criada:  desseguida  I'eduard 

criada,  des  de  dins 

Bé,  esperi's,  faci  el  favor:  els  hi  passaré 
avís.  (Surt).  Hi  ha  un  senyor  que  demana. 

JAUME 

Qui  és? 

CRIADA 

Oh,  no  ha  volguí  dir-m'ho.  Diu  que  és  de 
la  família... 

LLUÏSA 

De  la  família?... 

(Extraordinària  espectació,  com  si  per 
sobre  de  tots  planés  el  pressentiment  de 
lo  que  va  a  passar.  Apareix  l'Eduard, 
que's  queda  en  el  llindar  de  la  porta.  Vé 
abatut,  però  serè.  L'efecte  que  la  seva 
presencia  ha  produil  és  d'aclaparadora 
sorpresa  en  tothom,  menys  en  la  Fineta, 
que  no' I  coneix). 

EDUARD 

Sí;  sóc  jo. 

CLARA 

En  el  moment  de  veure'l,  llença  un  crit 
que  és  un  sospir  de  goig  i  d'engunia. 

Eduard! 

(La  Criada,  que  no  endevina  lo  què 
passa,  se  retira,  confosa,  per  la  porta 
tons  dreta). 

JAUME 

Refent-se  de  l'impressió  de  sorpresa  que 
l'ha  deixat  aclaparat. 

I  has  gosat! 

(La  Fineta  s'ha  posat  al  costo f  de  donya 
Remei  com  buscant  ampar). 

EDUARD 

Ja  ho  pot  veure. 

JAUME 

És  inaudit. 

EDUARD 

La  sorpresa  m'ha  semblat  el  camí  més 
segur  per  a  arribar  fins  aquí.  (Emociona- 
díssim,  va  per  a  entrar  i  llençar-se  als  bra- 
ços del  séu  pare).  Papà! 

jaume,  rebutjant-lo  amb  energia 

Lluny  de  mi,  mal  fill! 

jordi  (intercedint) 

Jaume...  sossega't! 

JAUME 

Però  d'on  has  sortit  per  a  amargar  els 
darrers  dies  de  la  meva  existència:  De  l'in- 
fern? 

EDUARD 

No  ho  sé...  Acabo  d'arribar  de  llunyes 
terres... 

JAUME 

Doncs  eníorna-te-n'bi...,  que  la  teva  pre- 
sencia m'exalta.  Fóra  del  meu  davant! 

EDUARD 

El  mateix  de  sempre! 

JAUME 

Doncs  què't  pensaves!  Has  volgut  en- 
trar aquí  per  sorpresa,  per  assalt,  però  no't 
valdrà.  (Imperativament) '.  Vés-te'n. 

EDUARD 

Ja  me  n'aniré;  ja  ho  tinc  tot  previst... 
Però  dintre  d'uns  dies...  dintre  de  ben  pocs 
dies.  (Amb  gran  prec).  Ara,  deixi'm  quedar. 

JAUME 

No...  no... 

JORDI 

No  siguis  així,  Jaume. 

lluisa  (intercedinl) 
Papà!... 

EDUARD 

Li  demano;  li  prego  que'm  deixi  passar 


?2  EL  PES  DEL  FRUIT 

unes  hores  sota  el  sostre  que  m'ha  vist 
nàixer.  Ho  necessito;  m'és  indispensable! 
Després,  ens  despédirem  per  sempre,  si 
així  ho  desitja... 

jaume,  exaltant-se 

I't  tinc  al  davant  meu  i  no  t'escanyo!  I 
t'estic  escoltant  i  no'm  parteix  un  llamp!... 
Vés-te'n...  vés-te'n... 

JORDI 

Què  has  de  fer,  ara  tu!  Serena't! 

JAUME 

Deixa'm  estar!  No  m'exaltis  més  amb  els 
teus  consells! 

jordi,  per  l'Eduard 

A  qui  se  li  acut  presentar-se  així,  tan 
inopinadament! 

JAUME 

Te  dic  que  te'n  vagis,  ho  sents? 

EDUARD 

Ara  no  pot  ser;  no  puc...  m'haureu  de 
treure. 

JAUME 

Que't  penses  que  no  tinc  coratge,  enca- 
ra?  Ho   vols?...    Doncs  siga...    (Va  per 

abraonar-se  amb  l'Eduard.  Aquest  per- 
maneix  impassible;  la  Fineta  es  llença  al 
coll  del  senyor  Jaume  plena  de  terror.  Els 
demés,  al  veure  l'acció  del  Jaume,  s'hi 
acosten  per  a  contindré  I,  pronunciant  una 
exclamació  apropiada  a  la  situació) . 

FINETA 

Avi!  Avi!... 

REMEI 

Verge  Santa! 

LLUÏSA 

Papà! 

JORDI 

Jaume,  enteniment!  (La  Clara  ha  quedat 
com  atontada.  El  Jaume  vacil•la  i  cau, 
pres  d'un  accident,  en  braços  dels  qui  el 
rodegen.  Tots  l'assisteixen  menys  la  Cla- 
ra i  l'Eduard,  que  queden  com  si  no  tin- 
guessin conciencia  de  lo  que  passa.  As- 
senten al  Jaume  al  silló.  A  l'agafar  l'atac 
al  Jaume,  la  L•luisa  diu  a  l'Eduard,  en  lò 
d'acusació): 

LLUÏSA 

Què  has  fet!  Què  has  fet! 

FI  DE  L'ACTE  PRIMER 


ACTE  SEGON 

(La  mateixa  decoració.  És  a  l'endemà  al  mati) 


ESCENA  PRIMERA 

JORDI   i    LLUÏSA 
JORDI 

Ja  ho  vaig  dir,  jo,  que  no  fóra  res.  El 
conec  molt,  el  seu  temperament. 

LLUÏSA 

Cregui  que  ha  passat  una  nit  ben  agita- 
da. Fins  que  s'ha  fet  de  dia  no  s'ha  sos- 
segat  i  ara  està  com  si  no  hagués  passat 
res  de  nou. 

JORDI 

No  és  la  primera  vegada  que'ls  hi  veig 
agafar  aquests  atacs.  Té  un  geni  massa 
violent,  el  teu  pare.  És  llàstima;  una  veri- 
table llàstima!  Sofreix  i  fa  sofrir  als  que'l 
rodegen.  La  teva  pobra  mare  va  ser  una 
víctima,  al  séu  costat;  va  ser  una  màrtir. 

LLUÏSA 

Deu  la  tingui  a  la  glòria! 

JORDI 

Si  ella  no  hi  és,  no  crec  que  hi  hagi  nin- 
gú. La  íenía  ben  guanyada!  Quan  lo  de  la 
desgracia  del  Joan,  va  ser  horrible!  Tu 
quasi  no  te'n  deus  recordar.  Érats  jovene- 
ta,  encara,  i  fa  tants  anys! 

LLUÏSA 

Prou,  que  me'n  recordo!  Quines  nits  de 
febre,  d'insomni,  de  terror....  I  encara  a 
voltes  me  pregunta  per  qué  no  ric!... 

JORDI 

Tens  raó,  xiqueta,  tens  raó. 

LLUÏSA 

Aquells  dies  van  matar  per  sempre  més 
la  meva  alegria.  Amb  la  mamà,  ho  vaig 
perdre  tot. 

JORDI 

Heu  sigut  molt  desgraciats. 

LLUÏSA 

Jo,  més  que  ningú. 

JORDI 

Sí...  I  l'Eduard?  I  la  Clara? 

LLUÏSA 

D'ell,  no'n  sabem  encara  res.  Qui  sab  si 
en  aquests  anys  d'ausencia  ha  tingut  mo- 

ments  de  ventura!  Ella...,  ella  no  ha  sigut 
tan  dissortada  com  jo;  ha  tingut  una  filla 
que  li  ha  omplert  la  vida,  (amb  senlimenl) 
jo...  ni  l'esperança,  d'un  consol. 

JORDI 

També  és  mereixedora  de  planyença,  la 
Clara,  també. 

LLUÏSA 

Si  jo  pogués  ser  com  ella!...  Té  la  Fine- 
ta,  ella....  Té  la  Fineta.... 

JORDI 

Tens  raó,  tens  raó...  Ha  tingut  el  consol 
d'una  filla,  el  major  consol  que  Deu  pot 
enviar  als  que  sofreixen;  però  ella  ha  plo- 
rat més  que  tu.  Va  nàixer  amb  mala  estre- 
lla. De  petita,  petita,  vàreu  haver-la  de  re- 
cullir  vosaltres.  Va  quedar  orfe,  i  la  teva 
santa  mare,  que  li  era  padrina,  no  va  vol- 
guer  que  quedés  abandonada  i  la  va  acullir 
com  si  Deu  li  hagués  enviat  un  altre  fill.  Va 
créixer  junt  amb  vosaltres,  disputant-se 
sempre  amb  tu  i  amb  el  Joan,  però  fent-se 
cada  dia  més  amiga  de  l'Eduard,  amistat 
que'ls  anys  anaven  convertint  en  amor.  La 
teva  mare  va  pressentir-ho,  que  l'Eduard  i 
la  Clara  havien  nascut  l'un  per  a  l'altre... 
(petita  pausa)   Però  l'Eduard  va  haver  de 

marxar  a  estudiar  la  carrera,  i  quan  va  tor- 
nar... se  va  trobar  amb  que  la  dóna  dels  seus 
somnis,  de  les  seves  il•lusions;  la  dóna  que 
era  la  seva  ànima,  s'havia  de  casar  forço- 
sament amb  el  Joan.  El  gran,  que  l'havia 
cobejada  sempre,  a  la  Clara,  al  trobar-se 
sol  aprop  d'ella,  l'enganyà  miserablement; 
i  com  qúe'l  Joan  era  la  nina  dels  ulls  de  ton 
pare.... 

LLUÏSA 

Prou  que  me'n  recordo!...  Les  baralles... 
l'Eduard  que  malferí  al  Joan...  el  papà  que 
el  va  treure  de  casa...  ell  que  a  la  nit  va 
entrar  al  despatx,  va  robar-li  diners  i  docu- 
ments de  valor,  i  va  marxar  a  Amèrica.... 
Sí,  sí...  tot  ho  recordo  com  un  somni  d'una 
nií  de  febre....  La  mamà,  que  del  disgust 
va  morir....  El  Joan  sempre  més  malaltiç  i 
maltractant  a  la  Clara....  Oh,  horrorós,  te- 
rrible.... 

JORDI 

Va  ser  una  tragèdia  massa  dolorosa... 
una  tragèdia  que  ara  vé  a  fer  reviure  l'E- 
duard. Per  què  ha  tornat  tan  sobtadament? 

LLUÏSA 

És  ben  estrany. 

IORDI 

I  no  has  tingut  ocasió  de  parlar-li,  de  sa- 
ber què  vol,  què's  proposa? 

LLUÏSA 

Després  de  l'escena  d'ahir,  va  demanar- 
me,  amb  gran  prec,  que'l  deixés  anar  a 
descansar,  perquè  estava  abatut,  rendit.... 
No  vaig  tenir  coratge  de  negar-m'hi.  Se  va 
posar  al  llit  i  encara  no  s'ha  llevat.  Pobre 
Eduard!  També  deu  haver  sofert  molí. 
Sembla  un  vell! 

JORDI 

Sí,  veuràs;  aquests  disset  o  divuit  anys 
no  han  transcorregut  endebades;  tant  més, 
quant  durant  aquest  temps  ne  deu  haver 
trobat  ben  poques,  d'hores  venturoses. 

LLUÏSA 

I  què  passarà,  ara? 

JORDI 

Fins  que  coneguem  els  propòsits  que'l 
guien,  és  ben  difícil  l'endevinar-ho. 

LLUÏSA 

Aquesta  situació  és  insostenible.  Si  el 
papà  no  transigeix,  no  li  quedarà  aííre  re- 
mei que  entornar-se'n. 

JORDI 

Entre  íoís  li  hem  de  fer  veure,  al  Jaume, 
que  no  n'hi  ha  per  íaní.  Al  fi  i  al  cap  és  el 
séu  fill,  i  un  fill  no's  desarrela  mai  del  cor 
d'un  pare.  Jo  crec  que  esvaïda  la  primera 
impressió,  el  Jaume  s'ablanirà. 

LLUÏSA 

És  molt  difícil. 

JORDI 

L'ha  d'escoltar,  a  l'Eduard;  ha  de  saber 
què  vol,  per  què  torna.  Potser  és  l'empene- 
diment,  que'l  porta;  i  si  és  així,  l'Eduard  pot 
ésser  encara  el  consol  de  la  seva  vellesa. 
El  temps  tot  ho  muda;  esborra  totes  les 
males  passions,  el  temps:  odis,  rancúnies... 
Els  afectes,  no!  L'amor  és  més  fort  que'l 
temps,  tan  fort  com  la  vida  mateixa. 

(Entra  Ja  Fineta,  pei  la  segona  esquerra). 


ESCENA  II 

JORDI,  LLUÏSA   í   FINETA 
JORDI 

al  veure  a  la  Fineta  que  està  contrístada 
Hola,  xiqueta...  Ja  no  rius,  veritat?  Veus 

com  ja  í'ho  deia!...    Que  no  t'ha  passat, 
l'espant? 

FINETA 

No  ho  sé. 

LLUÏSA 

Va  quedar  com  atontada,  aquesta. 

JORDI 

És  clar,  pobreta!  Com  que  ella  no'l  co- 
neixia, a  l'oncle  Eduard! 

FINETA 

No,  no'l  coneixia...  N'havia  sentit  parlar 
sempre  amb  rancúnia,  amb  tant  de  des- 
amor, de  l'oncle  Eduard,  que  jo  me  l'ima- 
ginava una  cosa  aborrible,  despreciable.... 
Per  això  al  veure'l  me  va  produir  una  im- 
pressió tan  dolorosa. 

JORDI 

Ja't  passarà,  ja't  passarà,  aquesta  mala 
impressió;  perquè  l'Eduard,  no  ho  és  un 
home  dolent,  com  tu  te  l'imagines.  Ja  ho 
veuràs,  com  no  ho  és;  ja  ho  veuràs. 

FINETA 

Potser  serà  com  vostè  diu;  però  a  l'apa- 
rèixer ell,  tothom  ha  plorat,  en  aquesta  ca- 

sa.  Tot  just  ara  que  iots  començàvem  a  ser 
ditxosos! 

LLUÏSA 

És  la  fatalitat  que  plana  damunt  de  tots 
nosaltres.  La  desgracia  que'ns  espia  i'ns 
embesteix  tot  just  escolta  el  sò  d'una  rialla 
nostra. 

JORDI 

Qui  sab...  qui  sab....  No  sigueu  supers- 
ticioses. Potser  és  portador  de  la  bona- 
ventura, l'Eduard. 

LLUÏSA 

No'n  tinc  cap  esperança. 

FINETA 

Així  se  n'eníornés  desseguida.  No  ha 
vist  quin  disgust  ha  donat  a  l'avi?  I  a  la 
mamà,  també.  D'ençà  que  aquest  senyor 
és  aquí,  que  no  fa  més  que  plorar,  la  mamà. 

LLUÏSA 

Qui  sab,  per  què  plora,  aquella! 

JORDI 

Plora  la  tragèdia  de  la  seva  vida. 

fineta,  inlrigada 
Què  vol  dir,  això  de  la  tragèdia  de  la  se- 
va vida?  Què  signifiquen  aquestes  paraules 

misterioses  que  jo  no  arribo  a  compen- 
dre?...  Expiiqueu-m'ho,  que  jo  em  daleixo 
per  a  veure-hi  clar  en  les  negrors  que 
m'envolten.  He  passat  unes  hores  molt 
amargues,  preguntant-me  a  mi  mateixa: 
Per  què  l'odiaràn  tant,  a  l'oncle  Eduard? 
Per  què  està  sempre  trista,  la  mamà?  Per 
què  és  tan  esquerpa,  la  tieta?  Què  tindrà 
l'avi,  que  sempre  gemega  i  crida?  Quina 
malestruga  ha  passat  per  aquesta  casa, 
que  tot  és  desconort  i  tristesa!  (amb  gran 
prec)  Expliqueu-m'ho,  per  Deu! 

jordi,  confós 
No  res,  dóna,  no  res...  Coses  de  la  vida! 

LLUÏSA 

Prou  que  ho  sabràs,  quan  siguis  més 
gran. 

FINETÀ 

No'n  sóc  prou,  encara,  de  gran?...  No 
tinc  encara  dret  a  compartir  els  vostres  do- 
lors o  a  tractar  d'aconsolar-los?  (Amb  molt 
de  sentiment.  Acostant-se  a  la  Lluïsa). 
Tia...  tieta  Lluisa...  Estima'm  forsa;  no'm 
tractis  amb  desdeny,  que  ara  el  necessito 
el  consol  de  la  teva  estimació.  No  sé  què'm 
passa,  tieta.  Aquesta  nit  no  he  pogut 
aclucar  els  ulls.  Me  l'he  passat  desperta, 

neguitosa,  pensant  unes  coses  més  ho- 
rribles!... 

JORDI 

Vaja,  vaja,  tranquilitza'í. 

LLUÏSA 

Ningú,  deu  haver  dormit. 

FINETÀ 

Doncs,  ajuntem-nos,  que  una  nit  d'in- 
somni passada  en  la  solitut,  és  horrorosa. 
(Excitada)  Se  sent  el  dalit,  la  necessitat 
d'una  persona  amiga  amb  qui  consultar 
els  propis  desvaris;  d'una  mà  amorosa  que 
acosti  un  got  d'aigua  als  llavis  que  la  febre 
resseca... 

lluisa,  ca  Imant- la 

Bé,  prou,  Fineta,  prou... 

fineta,  contenint  el  plor 

M'estimaràs  forsa,  íieta?...  Me  perdones 
els  agravis  que  t'hagi  pogut  fer?... 

LLUÏSA 

Sí,  dóna,  sí..,  sossega't! 

jordi,  en  to  paternal 

Bé,  vaja,  prou,  Fineta.  Ja  ho  sabs  que 
t'estima,  la  Lluisa,  i  ara,  més  que  mai.  No'n 
faltaria  d'altra!  (Entra  F Eduard  pei  la  se- 
gona dreta.  Està  molt  abatut). 


PERE  CAVALLE  87 


ESCENA  III 

DITS    Í    L'EDUARD 
EDUARD 

Bon  dia. 

LLUÏSA 

Ets  tu... 

•EDUARD 

Còm  se  troba  el  papà? 

LLUÏSA 

Millor;  ja  està  més  sossegat. 

JORDI 

I  doncs,  xiquet?... 

[eduard,  amb  afecte  i  emoció 

És  vostè,  senyor  Jordi!...  Quasi  no  l'hau- 
ria conegut.  (La  Fineta  s'ha  retiraí  a  un 
angle  de  l'escena,  com  esporuguida  i  en 
actitut  espectaní). 

JORDI 

Has  volgut  tornar?... 

EDUARD 

Ja  ho  pot  veure. 

LLUÏSA 

I  íu,  còm  te  trobes?  Ja  has  descansat? 

EDUARD 

Sí,  sí;  ja  estic  bé!  Mercès! 

LLUÏSA 

Vols  pendre  alguna  cosa?... 

EDUARD 

No;  ara,  no;  més  tard. 

JORDI 

No't  deixis  defallir,  home;  no't  deixis  de- 
fallir. 

EDUARD 

No  hi  ha  perill;  sóc  fort  encara.  (Petita 
pausa.  Després  de  mirar  al  sou  entorn, 
amb  molt  de  sentiment).  Tot  ho  trobo 
igual... 

lluisa,  commoguda 

Tot...  no.  Hi  trobaràs  a  faltar  la  mamà... 
el  Joan. 

EDUARD 

sospirant  i  aixugant-se  una  llagiima 
Sí,  és  cert...  Pobra  mamà!... 

JORDI 

Però  el  buit  que  ella  va  deixar,  l'ha  om- 
plert la  Fineta. 

EDUARD 

La  Fineta...  la  filla  de  la  Clara... 

Jordi,  cridant- la 
Vina,  dóna,  vina... 

EDUARD 

Fés-me  un  petó.  (La  Fineta,  com  espo- 
ruguida, no  gosa).  Te  raça,  fer-me  un 
petó?...  Ho  comprenc!  (abatudíssim). 

JORDI 

Vaja,  Fineta.  Fes  un  petó  a  Y  oncle 
Eduard.  (La  Fineta,  com  si  ho  fés  d'esma, 
s'acosta  a  l'Eduard  i  deix  que  la  petonegi 
i  l'abraci.  L'Eduard  esclata  en  plor.  El 
Jordi,  posant-li  paternalment  la  mà  a  l'es- 
patlla) Vaja,  prou,  Eduard;  prou... 

EDUARD 

Deixeu-me  plorar;  deixeu-me  esbargir; 
que  al  treure  enfora  les  llàgrimes  contingu- 
des tant  de  temps,  quedarà  més  serena  la 
meva  ànima. 

Jordi,  sospirant 

Ai,  món,  móní... 

eduard,  pei  la  Fineta 

És  hermosa,  és  hermosa... 

JORDI 

I  bona  xiqueta. 

EDUARD 

Ho  suposo. 

JORDI 

I  molí  aplicada...    Ja  la  aniràs    conei- 
xent, ja... 

EDUARD 

Serem  amics,  oi,  Fineta? 

fineta,  no  sabent  què  contesten 
Sí. 

JORDI 

No'n  faltaria  d'altra! 

EDUARD 

com  si  volgués  allunyar  els  seus  pensa- 
ments, s'aixuga  els  ulls,  se  separa 
de  la  Fineta  i  s'asserena 
I  tu,  Lluisa,  com  estàs? 

LLUÏSA 

Ja  ho  pots  veure... 

eduard,  al  Jordi 
I  donya  Remei? 

jordi,  amb  joia 
Encara  te'n  recordes?... 

EDUARD 

Prou,  que  me'n  recordo!  De  tot  i  de  tot- 
hom. Expliqueu-me  coses;  dieu-me  què  ha 
passat  en  aquests  anys  d'ausencia;  que'n 
sento  fam  de  retornar  per  un  moment  als 
dies  de  joventut,  i  recórrer  de  nou  amb  la 
il'lusió,  amb  el  record,  tot  el  calvari  de  la 
meva  vida... 

JORDI 

Quan  estiguis  més  sossegat,  home... 
Prou  que'ns  vagarà. 

EDUARD 

Qui  sab!...  (Al  veure  a  la  Finela  que 
poc^a  poc  s'ha  anat  allunyant  i  va  per  a 
sortir  per  la  primera  esquerra).  Que't 
faig  por,  Fineta,  que  t'allunyes  de  mi? 

FINETA 

És  que  he  d'anar  a  veure  l'avi.  Oi  que 
hi  he  d'anar,  íieta?... 

LLUÏSA 

Sí,  si;  li  hem  d'anar  a  donar  la  medicina. 

EDUARD 

No  esteu,  per  mi. 

LLUÏSA 

Després  ja  tornarem. 

EDUARD 


Aneu,  aneu.  (La  Lluisa  i  la  Fineta  se'n 
van  primera  esquerra). 


ESCENA  IV 

JORDI   i   EDUARD 
JORDI 

I  bé:  què  ha  sigut  de  tu,  Eduard?  Què 
has  fet  durant  aquests  anys?  Còm  s'ha 
desencadenat  la  teva  vida?... 

EDUARD 

No  ho  vulgui  sapiguer.  Després,  que  no 
té  cap  interès... 

jordi,  assentant-se 
Per  què  ho  dius,  això? 

eduard,  assentant-se  també 
Perquè  ho  crec  així. 

JORDI 

Com  t'enganyes...  Si  sapiguessis  les 
vegades  que  n'hem  parlat,  de  tu,  amb  la 
Clara!... 

EDUARD 

Amb  la  Clara... 


PERE  CAVALLE  Q3 


JORDI 

No  veus  que  vas  deixar  un  rastre  que 
no  s'esborrarà  mai  més!  Digues,  digues; 
explica'm  coses  de  la  teva  vida... 

EDUARD 

És  molí  llarg  i  molí  dolorós  de  confar. 

JORDI 

Quan  vas  marxar  d'aquí?... 

EDUARD 

Me  vaig  embarcar  a  Valencià  cap  a  Amè- 
rica. Oh!...  quines  hores  d'angoixa,  les  de  la 
fugida...  Me  veia  perseguiíper  la  justícia... 
a  cada  moment  semblava  que  m'havien 
d'agafar...  No  hi  havia  repòs  possible  per 
al  méu  esperií...  I  encara  la  jusficia,  rai... 
Toí  jusí  provava  d'aclucar  els  ulls,  m'exal- 
íava  la  visió  del  Joan,  malferií...  agonií- 
zaní,  poíser  morí;  què  sabia  jo,  allavors!... 
Però  per  què  fer  esmení  d'aquells  insíanís? 

JORDI 

No,  xiquef,  no;  això  realmenf  no  cai  que 
m'ho  coníis.  Ja  ho  suposo;  ja  ho  endevino. 

EDUARD 

Després,  com  que  íoí  passa,  poc  a  poc 
me  vaig  anar  serenaní.  La  lluita  per  la  vida 

m'aconsolava  i  la  visió  dels  dics  sempre 
més  llunyans,  insensiblemení  va  anar  dei- 
xant d'obsessionar-me.  Vaig  sentir  nàixer 
en  mi  forces  fins  allavors  desconegudes;  la 
meva  ànima  se  sentia  amanyagada  per  la 
esperança.  Esperança,  de  què?...  No  ho 
sé;  esperança,  anhel  de  viure,  resignació, 
dalit  per  a  bregar,  voluntat  per  no  deixar- 
me  aclofar  pels  records...  pels  records  que 
al  començament  me  torturaven  i  que  van 
arribar  a  ser  l'únic  consol  en  la  meva  soli- 
tut.  He  seguit  terres,  moltes  terres;  he 
creuat  tots  els  mars  i  si  no  he  trobat  la  feli- 
citat, he  conseguit  no  deixar-me  matar  per 
la  tristesa. 

JORDI 

Ho  vas  saber  que'l  Joan  va  curar  desse- 
guida...  que  la  justícia  no  va  intervenir  per 
a  res  en  la  qüestió,  que  s'hi  va  tirar  terra  a 
sobre? 

EDUARD 

Sí,  sí...  vaig  preguntar-ho  per  carta  a  un 
amic. 

JORDI 

1  quan  va  morir  ta  mare?... 

EDUARD 

Sí;  i  quan  va  morir  el  Joan.  Ho  he  sapi- 
gut  iot;  ho  he  volguí  sapiguer  tot.  Malgrat 
la  llunyania,  la  meva  ànima  veia  tot  lo  que 
aquí  passava. 

JORDI 

Ja  deus  haver  sofert,  ja. 

EDUARD 

Era  el  meu  destí. 

JORDI 

Ho  dius  resignat.  Què  se  n'ha  fet  del  teu 
caràcter  violent,  dominador?... 

EDUARD 

Els  atzars  de  la  vida,  prou  el  destruei- 
xen el  caràcter.  Les  tempestes  poleixen  poc 
a  poc  els  blocs  de  granet.  Ja  li  he  dit  que 
n'he  après  de  resignar-me,  de  mirar  freda- 
ment les  coses. 

JORDI 

I  per  què  has  tornat?  Què  penses  fer? 

EDUARD 

He  tornat  mogut  per  l'impuls  del  meu 
cor;  per  a  satisfer  una  necessitat  del  méu 
esperit.  Què  penso  fer?  No  ho  sé  encara. 
He  d'orientar-me. 

JORDI 

Doncs  és  precís  que  prenguis  una  resolu- 
ció; perquè  el  teu  pare... 

EDUARD 

No  farà  més  sacrifici,  el  pare,  toleranf- 
me,  que  jo  sofrint  l'humiliació  de  tornar 
aquí.  Jo  he  oblidat  agravis  que  m'han  fet 
plorar  llàgrimes  de  sang,  que  han  destro- 
çat  la  meva  vida.  Que  faci  ell  un  sacrifici, 
també,  que  si  per  un  pare  s'ha  de  donar  la 
vida,  si  convé,  per  un  fill  els  pares  se  con- 
demnen. 

JORDI 

És  que'l  teu  pare  és  avui  el  mateix  de 
sempre. 

EDUARD 

Pitjor  per  a  ell  i  per  a  tots. 

JORDI 

Has  sigut  imprudent  presentant-ts  així, 
de  cop  i  volta. 

EDUARD 

Què  volia  que  fés? 

JORDI 

Què  sé  jo...  Buscar  un  conegut,  un  amic; 
jo,  per  exemple,  que  abans  l'hagués  prepa- 
rat... comprens? 


PERE  CAVAL•LE  97 


EDUARD 

Així  he  anat  més  dreíamení  al  méu  fi.  Si 
hagués  escrit  anunciant  la  meva  vinguda, 
si  hagués  buscat  l'intervenció  d'una  per- 
sona amiga  per  a  aplanar-me  el  camí, 
m'hauria  sigut  molt  més  difícil  realitzar  el 
méu  propòsit.  Jo  volia  entrar  en  aquesta 
casa;  tenia  necessitat  d'entrar-hi,  i  hi  he  en- 
trat; per  sorpresa,  per  assalt,  com  va  dir  el 
pare;  sí,  sí;  però  ja  hi  sóc;  no  me'n  pene- 
deixo. 

JORDI 

Però  el  trastorn  que  has  provocat,  podia 
evitar-se. 

EDUARD 

Ja  ha  passat. 

JORDI 

Oh,  no  encara,  no  encara!  És  lo  que  jo'm 
dic,  lo  que  jo'm  pregunto:  bé,  i  ara,  què 
succeirà?  Perquè  de  moment  deus  tenir  in- 
tenció de  quedar-te  aquí? 

EDUARD 

Fins  a  haver  satisfet  el  méu  anhel. 

JORDI 

I  quin  és,  el  teu  anhel? 

EDUARD 

Parlar  amb  la  Clara. 

JORDI 

Per  això  has  tornat? 

EDUARD 

Res  més  que  per  això.  Sabia  que  era 
aquí,  que  vivia  amb  el  papà  i  la  Lluisa,  i 
aquí  he  vingut. 

IORDI 

Podies  veure-la  en  altre  lloc. 

EDUARD 

No,  no;  he  preferit  veure-la  i  parlar-li 
aquí,  a  casa  meva.  No  me  n'he  d'amagar, 
no  me'n  vull  amagar,  ni  sé  jo  si  a  ella  li 
hauria  sigut  una  violència  parlar  amb  mi 
fóra  de  sa  casa.   Ho  tenia  tot  ben  calculat! 

JORDI 

Bé,  però  quin  és  el  teu  intent?...  Ja  m'ho 
pots  dir,  Eduard;  ja  ho  sabs  que  t'estimo. 

EDUARD 

Fins  que  hagi  parlat  amb  la  Clara,  no 
podré  definir-lo,  el  méu  propòsit.  Ella  és 
per  mi  un  enigma  que  necessito  esbrinar. 

JORDI 

Me  sembla  que  penses  massa  en  el  passat. 

EDUARD 

No,  no;  no  ho  cregui:  l'avenir,  me 
preocupa. 

(Entra  la  Clara  per  la  segona  esquerra. 
Eduard  i  Jordi  s'aixequen.  La  Clara  esíà 
contrislada.  EI  Jordi  queda  pensafiu). 


ESCENA  V 

EDUARD,  JORDI   í   CLARA 

clara,  a  l'Eduard,  confosa 
Ja  estàs  millor? 

eduard,  molt  confós,  també 
Ets  tu,  Claraí 

CLARA 

Potser  no  t'ho  semblo,  però  sóc  la  ma- 
teixa. 

EDUARD 

Oh,  sí;  no  t'han  fet  mèlia,  els  anys. 

CLARA 

Tant  de  bò,  que  fos  així. 

JORDI 

I  és  clar,  que  ho  és.   No  ha  desmillorat 

pas  gaire  de  quan  tu  la  vas  deixar.  Sobre 
tot,  després  d'haver  passat  una  íempora- 
deta  al  camp. 

EDUARD 

Sí,  sí...  és  cert. 

(La  situació  de  la  Clara  i  l'Eduard  és 
quelcom  violenta.  En  Jordi  ho  comprèn). 

jordi,  amb  intenció,  diu  a  V Eduard 

Potser  que  me  n'anés  a  veure  al  teu  pa- 
re, jo,  Eduard... 

EDUARD 

Sí,  sí;  vostè  hi  té  ascendent  amb  ell. 

JORDI 

No  seré  lluny,  si'm  necessiteu.  Pensa, 
Eduard,  que  l'oblidar  els  dolors,  és  el  mi- 
llor bé  que'ns  podem  fer  a  nosaltres  ma- 
teixos. 

EDUARD 

Oblidar  és  lo  que  vull;  per  a  oblidar  he 
vingut;  res  més  que  per  això. 

JORDI 

Que  és  al  séu  quarto,  Clara,  el  Jaume? 

CLARA 

Sí;  ara  s'ha  aixecat. 

JORDI 

Enteniment,  xiquets,  enteniment.  (Anant- 
se  n  per  la  primera  esquerra).  Ja  ho  veu- 
rem si'n  farà  cas  de  mi!  Ah,  escolta:  si  t'he 
de  menester,  te  cridaré;  ho  sents? 

EDUARD 

Com  vostè  vulgui. 

JORDI 

He  de  veure  si  ho  arreglo,  tot  això;  he 
de  veure  si  ho  arreglo!  (Se'n  va). 


ESCENA  VI 

EDUARD   i    CLARA 
EDUARD 

Per  fi,  Clara!  Prop  de  divuit  anys  que 
l'esperava,  aquest  instant  (amb  frisança). 

CLARA 

Per  què  has  tornat?  Per  maleïr-me? 

EDUARD 

Potser  sí...  Però  sigui  com  sigui,  m'ho 
has  de  dir  tot;  m'ho  has  de  contar  tot.  La 
precipitació  de  la  meva  fugida  l'he  plorada 
molt  temps.  Jo  no  havia  d'anar-me'n  sense 

abans  parlar  amb  tu,  per  a  que  esmortuís- 
sis  el  dolor  de  la  meva  ànima,  o  per  a  que 
encenguessis  més  encara  l'odi  que'm  cega- 
va, donant-me,  així,  braó  per  a  matar-te... 
Si  me  n'he  empenedit  de  vegades,  de  no 
haver-ho  fetl 

clara 
Tant  de  bòl... 

EDUARD 

Quan  no'm  vas  venir  a  esperar  a  l'esta- 
ció, vaig  pressentir  la  desgracia.  Les  pri- 
meres paraules  que'm  va  dir  la  mare  per  a 
preparar-me,  ja'm  van  descobrir  tot  el  mis- 
teri, i  un  rampell  de  bogeria  em  va  ence- 
gar. Jo  no  sé  ben  bé  del  cert  lo  què  passà; 
sols  sé  que  no  vaig  parlar  amb  tu.  Però 
Deu  ha  volgut  que'ns  tornéssim  a  veure, 
que't  pogués  tenir  aprop  méu,  amb  aquella 
llibertat  de  tu  mateixa  que  aviva  el  desig 
de  sapiguer  tot  lo  que  ignoro.  Per  què  em 
vas  enganyar?  Per  què  et  vas  burlar  de 
mi?  Per  què  vas  ser  l'esclava  dòcil,  la  bès- 
tia obedient  al  fuet  del  méu  germà? 

CLARA 

I  m'ho  preguntes! 

EDUARD 

Tinc  dret  a  sabcr-ho.   Per  això  sol  he 
vingut  d'Amèrica.  Ja  veus  si  m'interessa! 


CLARA 

I  en  tants  anys,  no  ho  has  endevinat, 
encara? 

EDUARD 

Oh,  sí,  sí.  He  volgut  explicar-m'ho:  he 
tingut  necessitat  de  sugerir-me  escenes  de 
violència,  maltractes,  amenaces,  atropells, 
per  a  trobar  una  explicació  al  teu  manca- 
ment, que  t'absolgués  als  meus  ulls;  que 
sense  creure't  bona,  sense  la  sensació  de 
que  a  mi  sol  m'havies  estimat  i  m'estima- 
ves, jo  no  podia  viure.  Als  primers  dies  de 
la  meva  ausencia,  sentia  fàstic  de  mi  ma- 
teix per  haver  fugit  com  un  criminal  vul- 
gar, per  haver  marxat  sense  conèixer  tota 
la  veritat,  sense  escoltar  de  tu  mateixa  les 
paraules  de  consol  que  necessitava  la  me- 
va ànima.  Passada  la  crisi,  una  gran  fè  en 
el  demà  remot  començà  a  aclarir  el  camí  de 
la  meva  vida. 

CLARA 

Oh  Eduard...  quina  alegria,  reveure't! 

EDUARD 

Diga'm  que  no  vaig  enganyar-me,  Clara! 

CLARA 

No,  Eduard,  no.  Creient,  com  creies,  en 
mi,  no  t'havia  de  costar  gaire  endevinar-la, 
la  veritat...  Però  és  tan  lluny,  ja,  tot  això... 
Els  dies  de  la  meva  felicitat  ja'm  semble 
una  invenció  de  la  meva  fantasia...  Fa  vint 
anys,  justament  avui,  que  tu  vas  marxar  à 
França  per  als  teus  estudis,  i  aquell  va  é^- 

ser  el  darrer  dia  feliç  de  la  meva  vida.       ' 

f 

EDUARD 

Oh,  sí;  és  cert!  Vint  anys...  I  fóra  jo,  el 
Joan  t'assetjà... 

CLARA 

Oblidem,  Eduard,  oblidem.  Ell  és  mort... 
Fés-li  l'ofrena  del  teu  silenci  i  estalviem  el 
martiri  de  renovar  en  mi  la  visió  d'aquells 
moments  d'horror  i  de  baixesa. 

EDUARD 

És  que  aquesta  tortura  d'un  instant  pot 
fer  la  felicitat  de  la  nostra  vida. 

clara,  amb  /o/a  /'ànima 
És  que  ja  no  creus  en  mi! 

eduard,  després  d'un  moment  de  pausa 

Oh,  sí,  sí;  és  ceri,  iens  raó:  lluny  del 
nostre  pensament,  tot  lo  viscut.  Si  això 
precisament  és  lo  que  vull,  lo  que  desitjo 
amb  tota  l'ànima  des  de  que  vaig  heure  es- 
ment que'l  Joan  era  mort.  Allavors  vaig 
posar  una  fita  en  la  meva  vida;  ja  no  tenia 
passat,  no  hi  havia  més  que  avenir,  per  a 
mi.  M'estimarà,  encara?  me  preguntava 
amb  la  rialla  a  flor  de  llavi.  La  distancia, 
haurà  engendrat  oblid?...  Si  en  mi  no,  tam- 
poc en  ella;  me  contestava  a  mi  mateix... 

CLARA 

Oh,  Eduard,  calla,  calla... 

EDUARD 

No  ho  veus  que'n  sento  fam,  de  parlar- 
te;  de  donar  ales  a  les  meves  il•lusions  per 
a  que  volin!  Després  de  parlar  divuit  anys 
amb  mi  mateix,  de  consumir-me  en  la  soli- 
tut,  ne  sento  ànsies  infinites  d'obrir  el  méu 
cor  de  bat  a  bat,  de  dir-te  en  veu  alta  tot 
allò  que  jo't  deia  quan  te  m'apareixies  en 
somnis...  perquè  jo  he  pensat  sempre  en  tu; 
la  teva  imatge  ha  reflectat  a  totes  hores  en 
el  méu  esperit,  l'ombra  benefactora  del  re- 
cord... Jo  vull  dir-t'ho  tot,  vull  explicar-te 
els  meus  pensaments  més  íntims. 

CLARA 

(anguniosa,  amb  rezel  de  que  algú  escol- 
ti, però  sense  saber  còm  posar  terme  a  la 
conversa  que  li  pi  du  i  l'emociona) 

Oh,  calla,  calla... 

BDÜARD 

Els  anys  hauran  apagat  en  el  cor  de  la 
Clara  la  flama  santa  de  l'amor  que  s'havia 
abrandat  per  mi?  jo'm  preguntava...  Oh, 
no,  no;  quaranta  anys,  té  ara;  però  què 
són  quaranta  anys?  Són  la  plenitut  de  la 
vida;  són  el  començament  de  la  tardor; 
quan  els  fruits  se  tenyeixen  amb  la  porpra 
de  la  maduresa.  I  dient-me  tot  això,  dei- 
xant desbocar  la  meva  fantasia  per  a  que 
teixís,  sense  treva  ni  repòs,  il•lusions  con- 
fortadores,  m'he  passat  aquests  dos  anys 
preparant  el  méu  viatge,  arranjant  els  meus 
afers,  per  a  despedir-me  d'aquella  Amèrica 
pròdiga,  que  m'ha  conservat  la  vida  amb 
tanta  ufana,  que  ha  pogut  reflorir  en  espe- 
rances i  serenes  alegries. 

CLARA 

Prou,  Eduard,  prou. 

BDUARD 

I  tu,  Clara,  i  tu?...  No'n  tens  d'il•lusions; 

no  fens  esperança,  no  fens  sed,  afany  avas- 
sallador  de  cercar  la  feliciíaf,  sigui  allà  on 
sigui?... 

CLARA 

No  ho  sé,  no  ho  sé...  Però  a  l'escolfar-fe, 
renaix  en  mi  un  benesfar,  un  goig  tanís 
anys  no  seníif! 

edüard,  amb  passió 

Diga'm  que  m'estimes,  Clara... 

CLARA 

Sabs  bé  lo  què  dius? 

EDUARD 

Sí,  sí...  Ho  vull,  ho  necessito... 

CLARA 

Parles  com  un  nen,  i  ja  no'n  som,  Eduard. 
Tinc  quaranta  anys;  tu  ho  has  dit. 

EDUARD 

Pero  els  teus  ulls  tenen  el  foc  de  la  jo 
ventut,  i  ells  me  diuen  que  serem  feliços... 

CLARA 

Com  t'enganyes...  La  tardor  és  lluny  de 
l'esfiuada. 

EDUARD 

El  cor  no  envelleix  mai. 

CLARA 

I  aixó  què  hi  fa!  Els  anys  són  l'abim  que 
ens  separa  de  les  follies  de  la  joventut.  No 
te  n'adones? 

EDUARD 

Sí,  és  cert...  Caminant  per  la  vida  anem 
fent  amistats,  creant  relacions,  contraient 
deures  amb  la  societat,  que  així  poc  a  poc 
ens  resta  independència,  perquè  fiscalitza 
els  nostres  actes,  critica  les  nostres  ac- 
cions... Als  quaranta  anys  tenim  encara 
l'ànima  d'infants;  però  el  dir  de  la  gent, 
les  preocupacions  socials,  ens  obliguen  a 
fer  el  sacrifici  dels  nostres  instints,  a  po- 
sar mordaça  als  nostres  desitjós,  a  ai- 
xecar rescloses  al  torrent  de  les  nostres 
fantasies...  Però  tot  aixó  és  artifici  i  nosal- 
tres, que  som  més  forts,  saltarem  tots  els 
obstacles,  deixant  que  triomfi  la  nostra  vi- 
da... No  és  cert? 

CLARA 

Somnies. 

EDUARD 

Somniant  i  despert,  tens  d'ésser  meva. 
Te  vull,  Clara,  te  necessito.  Tota  la  meva 
vida,  ets  tu.   Per  xo  he  vingut,  i  no  podràs 

dir  de  mi  que  no  hagi  sigut  respectuós  amb 
els  teus  deures  envers  la  societat.  Després 
dels  dos  anys  que  fa  que  ets  viuda,  el 
tornar-se  a  casar  no  és  un  mancament  que 
la  societat  condemni. 

CLARA 

Sabs  bé  lo  què  dius? 

EDUARD 

I  m'ho  preguntes,  Claraí...  Però  per  què 
dubtes;  per  què  rezeles?  Tens  temença  de 
recomençar  la  vida  amb  mi,  al  méu  costat? 
(en  veu  baixa  i  amb  intenció)  El  teu  cor, 
la  teva  conciencia,  t'obliga  a  algun  respecte 
envers  la  memòria  del  Joan?... 

clara,  amb  resolució 
Oh,  no!  Per  què  no  dir-ho,  si  és  així! 

EDUARD 

Doncs  reviu,  Clara!  Tinga's  confiança 
en  mi.  Serem  feliços.  Jo  ja'n  sóc,  perquè 
aquest  és  l'únic  instant  de  la  meva  vida  en 
que  tinc  plena  conciencia  de  lo  que  és  el 
goig. 

(La  Lluisa  ha  entrat  per  la  primera  es- 
querra poc  abans  de  dir  les  darreres  pa- 
raules l'Eduard  i  per  elles  sospita  tot  lo 
que  ha  parlat  amb  la  Clara). 

ESCENA  VII 

DITS   Í   LLUÏSA 

lluisa  ,  a  l'Eduard 

Eduard:  cl  senyor  Jordi  diu  que  hi  entris, 
que'í  vol  parlar. 

EDUARD 

Estàs    molt    macilenta,    Lluisa.     Què  't 
passa? 

LLUISA 

A  mi?...  no  res.   M'ha  dit  que  hi  entris 
desseguida,  el  senyor  Jordi. 

EDUARD 

Ha  parlat  amb  el  papà? 

LLUISA 

Crec  que  sí.  Ara  és  a  la  saleta  que  t'es- 
pera. 

EDUARD 

Fins  desseguida,  doncs.    (Se'n   va,  pri- 
mera esquerra). 

ESCENA    VIII 

LLUÏSA  i   CLARA 

LLUÏSA 

Teníeu  una  conversa  molt  animada,  amb 
l'Eduard! 

clara,  confosa 

Animada...  no. 

LLUÏSA 

Després  de  tan  llarga  ausencia,  no  és 
esírany! 

CLARA 

Per  això  mateix. . . 

LLUÏSA 

No  és  esírany  en  ell,  si  és  que  sab  per- 
donar. 

CLARA 

Què  ha  de  perdonar? 

LLUÏSA 

No  res,  si't  sembla, 

CLARA 

Són  coses  d'ell  i  meves. 

LLUÏSA 

D'ell,  sí,  ja  t'ho  he  dit...  però  teves... 

CLARA 

Bé,  prou,  Lluisa...  deixa'm  tranquilaí... 

LLUÏSA 

Tranquilaí...  I  pots  estar-ho?... 

CLARA 

Te  dol  que  pugui  estar-ne? 

LLUÏSA 

M'estranya. 

CLARA 

És  que  ha  d'ésser  etern  el  dolor?... 

LLUÏSA 

Vaig  comprenent  que  no;  endevino  que 
des  de  que  l'Eduard  ha  arribat,  ets  ben  bé 
una  altra.  En  poques  hores  s'ha  operat  en 
tu  un  canvi  ben  notable.  ■ 

CLARA 

Podria  ser. 

LLUÏSA 

Vols  refer  l'antiga  tragèdia?... 

CLARA 

Lluisa,  què  vols  dir? 

LLUÏSA 

El  papà  tenia  raó.  L'Eduard  no  devia 
quedar-se. 

CLARA 

Per  què,  digues;  per  què?...  Tan  pervers 
el  creus  que  no  mereix  hostatge  en  la  seva 
pròpia  llar?... 

LLUÏSA 

No  ho  dic,  jo,  que  sigui  pervers;  però 
l'Eduard  no  pot  portar  més  que  desventu- 
res a  casa  nostra...  Si  no  vé  per  a  llençar- 
te  al  rostre  tota  la  fel  que  deu  portar  en  la 
seva  ànima;  si  no  vé  per  a  demanar-te 
comptes  del  mal  que  li  has  fet,  no  deu  pas- 
sar un  moment  allà  on  tu  et  trobes. 

CLARA 

Jo  me  n'hauria  anat  resignada  d'aquesta 
casa,  per  a  no  fer-li  nosa. 

LLUÏSA 

Tanta  consideració  et  mereix? 

CLARA 

Ja  ho  pots  veure, 

LLUÏSA 

Li  estàs  agraïda,  ho  comprenc.  Ha  tor- 
nat per  tu,  res  més  que  per  tu.  Bé  mereix 
que  li  corresponguis! 

clara,  neguitosa 
Bé...   Lluisa...   acabem...   No   ho    veus 
que'm  fas  mal  amb  el  teu  parlar  insidiós... 

LLUÏSA 

És  que  temo  que  trameu  quelcom  per  a 
obrir-nos  les  ferides  que  poc  a  poc  s'ana- 
ven cloent...  Clara,  pensa  lo  que  fas... 
Amb  la  mamà  i  el  Joan,  ja  n'hi  has  portat 
prou  de  sers  volguts  al  fossar. . . 

clara,  redreçant-se 
Lluisa!  Què  vols  dir?  Què  t'has  cregut! 

LLUÏSA 

Bé  és  prou  clar,  lo  que  vull  dir! 

CLARA 

Quin  mal  corc  te  rosega  l'ànima,  que't 
torna  tan  despietada!  Què  t'he  fet  jo,  pobra 
de  mi,  que  mereixi  l'odi  que'm  tens? 

lluisa,  amb  menyspreu 
ja  hi  tornes?  No  és  odi,  no  és  rancúnia, 
no  és  poca  pietat;  és  que,  potser  sense  que 
te'n  donguis  compte,  ets  la  causant  de  la 


PERE  CAVALLÉ  I  I  5 


nostra  desventura;  la  que  tot  just  va  a  en- 
trar la  pau  en  aquesta  casa,  s'aixeca  ame- 
naçadora per  a  barrar-li  el  pas. 

CLARA 

Sóc  jo,  o  sóu  vosaltres,  els  culpables?... 

LLUÏSA 

Tu  diràs... 

CLARA 

Oh!  Si  jo  ho  hagués  de  dir! 

LLUÏSA 

Parla,  dóna,  parla! 

CLARA 

Què'n  treuría? 

LLUÏSA 

Potser  tens  raó. 

ESCENA  IX 

LLUÏSA,  CLARA   i    REMEI,  pel  fons 
REMEI 

Bones  tardes,  xiquetes,  bones  tardes.  He 
trobat  la  porta  ajustada  i  no  he  volgut  tru- 
car. M'he  pensat  que  ja  podia  entrar,  jo, 
veritat? 

LLUÏSA 

És  clar,  dóna. 

REMEI 

Per  això  mateix. 

LLUÏSA 

Aquesta,  és  casa  seva. 

REMEI 

Haureu  dit:  quin  poc  cuidado,  la  senyora 
Remei!  però  noies,  no  sé  què  us  digui.  Amb 
el  canvi  de  minyona,  no  m'entenc  de  feina. 
Per  això  he  dit  al  Jordi:  vés,  vés-hi  tu;  vès 
què  fan  a  cal  Jaume.  Ja  haurà  vingut,  ell, 
veritat? 

CLARA 

Sí,  senyora. 

REMEI 

I  bé;  com  esteu,  com  esteu? 

CLARA 

Millor,  gràcies  a  Deu! 

LLUÏSA 

Sí;  el  papà,  es  troba  més  calmat. 

REMEI 

Ja  m'ho  vaig  pensar,  que  no  fóra  res.  I 
el  metge,  què  ha  dit? 

LLUÏSA 

Que  no  ès  cosa  de  cuidado. 

CLARA 

ja  esíà  bé,  ara.  Si  ja  s'ha  aixecat! 

REMEI 

Me  n'alegro,  me  n'alegro!...  Però,  escol- 
teu, escolteu:  de  on  rediable  va  sortir, 
l'Eduard?  Vès  qui  havia  de  pensar  en  ell! 
Si  amb  una  sorpresa  tan  regrossa  n  hi  ha 
per  quedar-s'hi.  Mai  ha  tingut  dos  dits  d'en- 
teniment, l'Eduard! 

LLUÏSA 

Ja  ho  pot  dir,  ja. 

REMEI 

I  bé,  què  pensa  fer?  per  què  ha  vingut? 

LLUÏSA 

Si  no  ho  sab  aquesta,  (per  la  Clara)  lo 
que  és  jo... 

REMEI 

Li  has  parlat,  xiqueta,  li  has  parlat? 

CLARA 

Sí. 

REMEI 

I  què  t'ha  dit?  Quina  idea  el  mou? 

CLARA 

No  ho  sé. 

REMEI 

Mare  de  Deu,  mare  de  Deuí  Quines  co- 
ses més  estranyes!  Jo  no  sé  què  us  digui: 
des  de  que'l  vaig  veure,  que  estic  esborro- 
nada.  El  Jordi  ja  m'ho  ha  dit:  «no  sé  per 
què  ets  d'aquesta  maneroía;  no  ho  siguis, 
així».  Oh,  no  ho  siguis,  no  ho  siguis!  aviat 
està  dit,  això;  veritat,  xiqueíes?  però  lo  dit 
fícil  és  conseguir-ho.  Jo  no  hi  puc  fer  més. 

LLUÏSA 

Són  genis. 

REMEÏ 

Santa  paraula.  Ja  veureu:  jo'm  dic:  quin 
paper  hi  farà,  a  tot  això,  el  Jaume?  Aques- 
ta és  la  qüestió.  Perquè  vosaltres,  ja  el  co- 
neixeu, al  Jaume.  Bo,  sí,  però  amb  un  geni 
que  no  s'aguanta  sol.  Hi  haurà  tempesta, 
hi  haurà  tempesta.  Jo,  tant  m'estimo  si'm 
creieu  com  si  no;  aquest  matí  me  n'he  anat 
a  l'iglesia  a  resar  unes  parís  de  rosari  per- 
què Nostre  Senyor  hi  posi  un  remei,  a  tot 
això.  Hi  he  anat  sense  dir-ne  res  al  Jordi, 
perquè  ell  no  hi  creu,  en  les  parts  de  rosari. 
Jo  no  gaire,  per  això,  no  us  cregueu;  però 
mai  sobra.  Si  no  fan  bé,  no  fan  mal,  i  qui 

sab,  qui  sab,  si  Nostre  Senyor  farà  un  mi- 
racle. 

LLUÏSA 

Nostre  Senyor...  o  qui  l'hagi  de  fer. 

REMEI 

Bé;  però  que  hi  ha  d'haver  miracle,  és 
segur;  no'í  sembla,  Clara? 

CLARA 

Potser  té  raó. 

REMEI 

I  és  clar,  que'n  tinc.  Però  què  teniu,  què 
us  passa?  Sempre  en  feu,  de  mala  cara; 
però  lo  que  és  avui...  No  us  hi  amoïneu, 
tontotes.  Estant  bé  el  Jaume,  rai.  La  salut 
és  lo  principal.  Lo  demés,  d'una  manera  o 
altra  s'arreglarà.  Jo  ja  ho  veig,  que  la  si- 
tuació no  és  per  a  cantar  i  riure,  perquè  jo 
em  sé  fer  càrrec  de  les  coses;  però  si  us 
deixeu  abatre,  encara  serà  pitjor.  Ja  el  veu- 
ré, jo,  a  l'Eduard;  i  al  Jaume,  també  veuré; 
i  molt  serà  que  entre'I  Jordi  i  jo,  no  conse- 
guim  amansir  el  temporal.  El  Jordi  en  sab, 
d'aquestes  coses;  i  el  Jaume  se  l'escolta!  Ja 
ho  sabeu,  que  se  l'escolta!  Com  que  s'esti- 
men com  a  dos  germans!  Disputen,  criden; 
qualsevol  diria  que's  barallen  quan  la  con- 

versa  s'ho  porta,  però  sempre  acaben  es- 
sent més  amics  que  mai.  No  ho  heu  ob- 
servat? 

CLARA 

És  molt  bo,  el  senyor  Jordi. 

REMEI 

No'l  coneixeu,  encara;  és  un  àngel.  I  on 
és?  Que  ja  se  n'ha  anat? 

CLARA 

No. 

REMEI 

Ah!  és  que  per  aixóí  perquè  jo  li  he  dit 
que  m'esperés,  que'l  passaria  a  buscar. 

LLUÏSA 

Ara  és  a  dintre  amb  l'Eduard. 

REMEI 

I  amb  el  Jaume,  no  hi  ha  parlat,  encara? 

CLARA 

Sí;  també  hi  ha  parlat. 

REMEI 

Estigueu  tranquiles,  doncs,  estigueu  íran- 
quiles,  que  ja  veureu  com  tot  s'arreglarà. 

(Entra  la  Fineta,  moixa  i  contristada, 
per  la  primera  esquerra). 

ESCENA  X 

DITES    i    FINETA 

remei,  al  veure- la 

Hola,  pomet  de  roses  primerenques!  Que 
també  estàs  trista,  tu?  Què  tens,  què't  pas- 
sa? Vina'm  aquí,  dóna,  vina'm  aquí.  (La 
Fineta  se  li  acosta).  Te  vas  espantar  ahir, 
veritat? 

FINETA 

Per  què  no'I  vol,  l'avi,  a  l'oncle  Eduard? 

REMEI 

Per  res...  No  veus  que  té  aquell  geniot, 
l'avi. 

FINETA 

Però  és  bò.  M'estima. 

REMEI 

És  clar  que  t'estima.  No'n  faltaria  d'altra! 
fineta,  a  la  Lluisa 

Diga-m'ho  tu,  tieta  Lluisa:  per  què  no'I 
vol,  l'avi,  a  l'oncle  Eduard? 

LLUÏSA 

Pregunta-ho  a  la  teva  mare;  no  m'amoï- 
nis a  mi. 

REMEI 

Deixa-ho  córrer,  això,  íoníota!  (Veien/ 
lo  que  la  Clara  sofreix,  procura  desviar 
la  conversa).  Això  no'm  dius  res  de  les  te- 
ves planíes!  Que  và  que  no  les  has  regades 
encara,  avui? 

FINETA 

No. 

CLARA 

Doncs,  què  esperes? 

FINETA 

Ja  les  regaré  més  tard.  Fa  massa  sol, 
ara.  (Se'n  va  cap  a  sa  mare,  dominada 
per  una  idea  fixa,  i  amb  molt  de  senti- 
ment li  diu):  Vol  que  li  demani,  a  l'avi,  que 
no'I  renyi  i  el  deixi  quedar  amb  nosaltres, 
a  l'oncle  Eduard? 

lluisa,  amb  vivesa  i  en  iò  de  reny 
Les  noies  a  la  teva  edat  no  s'hi  han  de 
ficar  en  aquestes  coses. 

remei,  conciliadora 
I  per  què  no?  Quin  mal  hi  ha?  No  val- 

dría  més  que's  quedés,  l'Eduard?  Tindríeu 
més  companyia. 

LLUÏSA 

Si  algú  la  desitja  aquesta  companyia,  jo  no. 
clara,  en  lò  de  repie 
Lluisa! 

FINETA 

Doncs  jo  li  diré,  a  l'avi. 

LLUÏSA 

Te'n  guardaràs  prou.  Si  ta  mare  no't 
repta,  ja  ho  faré  jo... 

REMEI 

Lluisa,  per  l'amor  de  Deu...  Tingas  en- 
teniment... 

CLARA 

Ja  sóc  prou  jo  per  a  aconsellar-la  i  rep- 
tar-la a  la  Fineta.  Ho  sents?  No't  necessita 
a  tu. 

FINETA 

Però  que  hi  ha  de  mal  en  lo  que  dic, 
mamà? 

CLARA 

No  res,  no  res. 

FINETA 

Doncs,  diga-m'ho  per  què  se  l'ha  rebut 
tan  malament,  a  l'oncle  Eduard. 

clara,  amb  cert  embiaç 
Perquè  quan  era  jove  va  fugir  de  casa 
contra  el  voler  del  teu  avi... 

REMEI 

I  com  que  al  teu  avi  li  costa  tant  de  per- 
donar... 

FINETA 

Oh,  sí  que'l  perdonarà,  si  jo  li  demano, 
que  l'avi  té  bon  cor. 

REMEI 

És  clar  que  sí:  ja  veuràs  com  el  conven- 
cerem,  Lluisa. 

LLUÏSA 

El  papà  fa  sempre  lo  que  deu  fer. 

REMEI 

Doncs  precisament  per  això. 

FINETA 

Jo  li  parlaré,  jo  li  parlaré,  i  ja  ho  veureu 
si'm  creurà! 

REMEI 

I  on  és,  ara,  el  teu  avi? 

FINETA 

A  la  seva  cambra. 

REMEI 

Vols  entrar  amb  mi,  doncs,  que'l  vaig  a 
veure? 

FINETA 

Sí,  sí. 

LLUÏSA 

I  torneu-lo  a  excitar  parlant-li  de  l'Eduard, 
ara  que  ja  està  millor. 

REMEI 

Fuig,  dona.  Vé  amb  mi,  la  Fineta.  Que't 
creus  que  no  tinc  enteniment,  jo? 

(En fra  ÍEduaid,  més  íranquil  i  animat 
que  abans). 

ESCENA  XI 

DITS   i   L'EDUARD 

eduard,  al  veure  a  donya  Remei 
Ah,  donya  Remei!... 

REMEI 

Hola,  plaga! 

EDUARD 

Perdoni  que  ahir  a  la  nií  no  li  digués  pa- 
raula. Ja's  devia  fer  càrrec  de  la  situació. 

REMEI 

Fuig,  home,  fuig. 

EDUARD 

Ja  he  preguntat  per  vostè  al  senyor  Jordi; 
ja  sé  que  està  bé. 

REMEI 

Sí,  mira,    noi:    anant    empenyent    els 
anys.  I  tu? 

EDUARD,  f estÓS 

Jo,  deixant-me  empènyer,  pels  anys. 

REMEI 

Ben  dit,  noi;  ben  dit;  i  empenyent,  em- 
penyent, t'han  portat  fins  aquí. 

EDUARD 

Això  mateix. 

REMEI 

Oh,  i  tan  en  sec!...  Quina  manera  de  do- 
nar sorpreses  a  la  gent. 

EDUARD 

Sí,  és  clar...  Qui  podia  esperar-me,  des- 
prés de  tan  llarga  ausencia! 

REMEI 

Naturalment.  A  mi'm  vas  fer  l'efecte 
d'un  ressucitat.  I  d'un  ressucitaí  ben  di- 
ferent de  lo  que  abans  eres;  perquè,  noi,  jo 
quasi  no  t'hauria  conegut! 

EDUARD 

Me  troba  més  envellit. 

REMEI 

Envellit,  no...  Més  vell  que  quan  vas 
marxar...  tu  diràs!  Però  et  conserves,  noi, 
et  conserves;  encara  fas  goig.  Eh,  Lluisa, 
que  encara  fa  goig? 

LLUÏSA 

Sí... 

EDUARD 

No  li  ha  causat  cap  alegria,  an  aquesta, 
la  meva  tornada. 

LLUÏSA 

És  cosa  que  tu  no  sabs. 

REMEI 

I  sí,  home,  sí.  Tots,  ens  en  hem  alegrat. 
Lo  que  hi  ha  és  que  no'ns  hem  refet  de  la 
sorpresa,  i  no  sabem  demostrar-í'ho.  Però 
tot  vindrà  pels  seus  passos  comptats,  ja 
veuràs.   Mira:  la  Fineta  que  va  ser  la  que 

més  se  va  espantar  quan  vas  entrar  tu,  ara 
a  parlava  de  fer  de  missatgera  de  la  pau. 

EDUARD 

De  la  pau?... 

REMEI 

Sí,  sí;  veritat,  Clara? 

CLARA 

Si. 

REMEI 

Vol  que't  quedis,  la  Fineta. 

EDUARD 

anant  cap  a  la  Fineta,  i  amb  molta  dolcesa 
És  cert,  Fineta? 

REMEI 

Oh,  és  una  joia,  la  teva  nebodeía.   És 
molt  bona  noia.  Ja  te  la  pots  mirar  bé,  ja. 

EDUARD 

És  a  dir  que  ara  ja  me'l  faries,  el  petó? 

FINETA 

Per  què  no...  (va  per  a  fer-li). 


PERE  CAVALLE  1 29 


LLUÏSA 

cridant  per  evitar  V  acció  de  la  Fi  neta 

Fineta!...  (més  baix)  no  deies  que  ana- 
ves a  veure  l'avi? 

FINETA 

Sí,  sí... 

(La  Clara,  comprenent  l'intenció  de  la 
Liuisa,  creua  amb  ella  una  mirada  ran- 
cuniosa.  La  Fineta  queda  indecisa). 

EDUARD 

després  d'una  curta  pausa,  i  amb  molt 

d'aplom 
Però  primer,  fés-me  el  yz\6. 

fineta,  amb  decisió  joiosa 
Amb  molí  de  gust.  (Li  fa  el  petó,  que  ell 
li  torna  efusivament)  Anem,  donya  Remei? 

remei 

Sí,  sí.  (A  l'Eduard)  Ara  et  deixo  perquè 
vull  anar  a  veure  com  se  troba  el  Jaume; 
però  una  altra  estona  m'has  de  contar  com 
t'ha  anat,  això  de  l'Amèrica. 

EDUARD 

Sí,  una  altra  estona;  quan  vostè  vulgui. 

(Remei  i  Fineta  se'n  van  per  la  primera 
esquerra). 

ESCENA  XII 

LLUÏSA,  CLARA  i  EDUARD 
EDUARD 

després  d'una  curtn  pausa  en  la  que  ha 

contemplat  la  situació  violent  en  que's 

troben  tant  la  L•luisa  com  la  Clara 

Per  què  fas  aquest  paper,   davant  meu, 
Lluïsa?  Me  guardes  rancúnia? 
lluisa,  despectiva 
No,  fill,  no. 

CLARA 

no  poguent  contenir  més  el  despit 
A  tu,  no;  a  mi,  me'n  porta  de  rancúnia. 
Tota  la  vida  me  n'ha  portat. 

LLUÏSA 

Sempre  la  mateixa  cançó.  Si  que'f  pen- 
ses que  me'n  preocupo  de  tu!... 

EDUARD 

A  ella,  o  a  mi.  Això  no  ho  sé  ni  m'inte- 
ressa gran  cosa,  ara  per  ara.  Lo  que'm  dol 
és  que  no  rn'hagis  sapigut  fingir  una  bona 
rebuda. 

LLUÏSA 

T'havia  de  rebre  amb  palmes! 

EDUARD 

Amb  palmes,  no.  Amb  llàgrimes,  si  vols, 
però  amb  afecte;  amb  aquell  dolç  afecte 
que  jo  t'he  professat  sempre. 

LLUÏSA 

Si  haguessis  tornat  per  a  portar  la  ven- 
tura a  casa  nostra! 

EDUARD 

I  tu  sabs  que  no  és  així? 

LLUÏSA 

Massa  que  ho  sé,  per  dissort! 

EDUARD 

Potser  t'enganyes... 

LLUÏSA 

No,  m'enganyo,  no.  Per  mi  no  l'has  por- 
tada la  ventura;  per  algun  altre,  potser  sí. 

EDUARD 

Jo  voldria  que  pogués  ésser  per  a  tots. 

LLUÏSA 

I  goses  a  dir-ho? 

EDUARD 

Per  què  no? 

LLUÏSA 

Has  emprès  mal  camí. 

EDUARD 

Per  què? 

CLARA 

Deixa-la  estar,  Eduard.  Que  no  l'entens, 
encara? 

LLUÏSA 

No  cal  que'm  deixi  estar;  no  tinguis  por. 

eduard,  amb  energia 
Por,  de  què?  de  què  n'ha  de  tenir  de  por? 

LLUÏSA 

De  res,  home,  de  res. 

EDUARD 

Doncs  per  què  no  la  puc  dur,  la  ventura 
per  a  tots,  per  què?  Vull  que  m'ho  diguis. 

LLUÏSA 

Si  al  tornar,  sols  has  pensat  en  ella. 

EDUARD 

En  ella  i  en  vosaltres;  en  tots. 

LLUÏSA 

Però  qui  t'ha  fet  tornar,  Jia  sigut  ella. 

EDUARD 

Doncs  bé,  sí;  ella.  I  això,  què  vol  dir? 

LLUÏSA 

No  res,  si't  semblat  En  bona  hora,  si  ha- 
guessis tornat  per  a  condemnar-la,  per  a 
maleïr-la;  però  per  a  acostar-íe-li  manyac, 
falaguer,  amable,  no  calia  pas  que  hagués- 

sis  vinguí,  que  la  teva  presencia  aquí,  és 
el  pressagi  de  noves  desventures. 

EDUARD 

Oh,  calla,  calla!  Que  no  t'inspira  res- 
pecte? 

CLARA 

Ja  hi  estic  acostumada  a  soporíar  la  se- 
va malavolença...  Però  ara  et  demano  que 
et  compadeixis  del  meu  sofriment,  Lluisa. 
I  no  perquè  callis  lo  que  pensis,  lo  que 
creguis  que  de  mi  pots  o  deus  dir,  sinó 
perquè  ho  facis  noblement. 

LLUÏSA 

Què  he  de  dir  de  tu,  que  ell  no  ho  sàpiga! 

EDUARD 

Si  és  així,  sóc  jo  qui't  demano  que  callis; 
qui  t'exigeix  que  respectis  a  la  Clara. 

LLUÏSA 

Sóu  ben  bé  l'un  per  l'altre! 

eduard,  amb  resolució 
Tu  ho  has  dit,  sí:  som  l'un  per  l'altre. 

LLUÏSA 

Vols  dir...? 

EDUARD 

Que  a  la  Clara  me  l'estimo  tant  ara  com 
vint  anys  enrera;  que  per  ella  he  vingut, 
que  per  ella  he  viscut  tot  aquest  temps  i 
que  ella  és  la  meva  vida.  Ho  vols  més  clar? 

clara,  ca  I  mant- lo 
Eduard,  per  Deu!... 

EDUARD 

Oh,  no,  deixa'm  estar,   que  m'encén  les 
sangs,  aquesta. 

LLUÏSA 

No  m'ha  vingut  res  de  nou.  Ho  he  ende- 
vinat. 

eduard,  reprimint-se 

Doncs  si  ho  has  endevinat,  procura  com- 
portar-te com  te  pertoca. 

LLUÏSA 

No  passis  angunia.  Però  t'adverteixo  que 
no  m'han  d'acovardir  les  teves  amenaces. 

EDUARD 

Provocativa  com  sempre! 

CLARA 

Deixa-la  estar,  Eduard;  no  li  diguis  res 
més. 

ESCENA  DARRERA 

Els  mateixos  més  jordi  i  desseguida 
el  jaume,  per  la  primera  esquerra 

jordi,  a  l'Eduard,  mig  apart 
Vé  el  teu  pare.  Per  l'amor  de  Deu,  sere- 
nitat. 
(Entra  el  Jaume,  bastant  abatut.  Espec- 

íació  en  tols.  L Eduard,  fent  un  esforç  per 
a  serenar-se,  li  diu  humilment) 

EDUARD 

Ja's  troba  millor,  papà? 

JAUME 

Si'm  trobo  millor...  si'm  trobo  millor!... 

clara,  oferint el  si/Ió  al  Jaume 
Vol  seure? 

JAUME 

No,  vull  seure;  que  us  heu  cregut!  No  us 
el  donaré,  encara,  el  gust  d'enterrar-me,  per 
desgracia  meva... 

JORDI 

Sèu,  home,  sèu;  que  estàs  dèbil,  encara. 

jaume,  enèrgic 
No'm  dóna  la  gana! 

jordi,  amb  indiferència 

Bé,  mira,  fés  lo  que  vulguis;  què't  diré 
jo...  (El Jaume,  com  si  ho  fés  inconscient- 
ment, s'assenta  en  el  silló.  El  Jordi,  per  a 
portar  els  aconteixemenls  cap  alia  on  vol, 
trenca  el  silenci  dient  a  l'Eduard  amb 
molla  naturalitat)  I  bé,  Eduard;  diga'ns, 
diga'ns  per  què  has  vingut?  Què  vols? 

EDUARD 

amb  el  cap  baix  i  molí  humilmenl 
En  primer  Hoc,  conseguir  el  perdó  i  l'o- 
blid  de  tot  lo  passat. 

jàume,  enlre  dents 
El  perdó,  el  perdó... 
(La  Clara  escolta  amb  gran  ansietat). 

eduard,  amb  emoció 
Fem-nos  l'il•lusió  de  que  ressuciíem  a 
nova  vida,  que  som  uns  infants  que  co- 
mencem a  caminar  per  la  terra;  uns  homes 
sense  passat  que  se  senten  atrets  per  un 
avenir  plascení  i  dolç. 

JAUME 

com  abstret  i  també  emocionat 
Com  si  això  fós  possible... 

EDUARD 

La  voluntat  és  esclava  de  l'home  que  sab 
menar-la.  (Silenci.  Tothom  està  esperant 
la  paraula  del  Jaume). 

JAUME 

I  després...? 

EDUARD 

Després...  me  n'entornaré  per  no  veure'ns 
mai  més... 

JAUME 

aixecant-se  del  silló  violentmení 

I  el  pare  que's  podreixi,  que's  mori  en  un 
reco...  Com  que  és  insoportable,  el  pare! 
com  que  té  aquell  genioí!  com  que  és  un 
monstre! 

EDUARD 

Oh,  si  m'hi  volgués,  al  séu  costat!... 

JAUME 

Per  a  matar-me  a  disgustos...  per  a  por- 
tar-me més  depressa  al  cementiri! 

jordi  ,  intei  venint,  ple  de  joia 

No,  home,  no,  que  ja  és  tot  un  altre, 
l'Eduard.  Ara  és  un  home,  un  fill  que  t'es- 
tima més  de  lo  que't  penses... 

EDUARD 

emocionadíssim,  plorant,  s'acosta  al  séu 
pare,  i  mig  abraçant-lo,  li  diu 

Papà! 

(El  Jaume  està  també  emocionadíssim . 
AI  Jordi  li  espurnegen  els  ulls  de  goig.  La 
Clara  i  la  L•luisa  segueixen  amb  creixent 
interès  el  desenrotllo  de  l'escena,  però  ca- 
da una  segons  la  seva  situació). 

JAUME 

Bé,  va...  fóra,  fóra...  (aixugant-se  una 

llàgrima.  Petita  pausa).  I  què  faràs,  aquí, 
què  faràs? 

EDUARD 

Oh,  no  ho  sé;  lo  que  vostè  vulgui. 

JAUME 

Bé,  bé;  ja'n  parlarem...  ja'n  parlarem. 

lluisa,  ferida  per  la  gelosia 
Què?  Se  queda,  l'Eduard? 

JAUME 

És  clar  que's  queda!... 

LLUÏSA 

Oh,  doncs,  no  potser;  és  impossible... 
Jordi,  contrari 3 1 

Què  tens  ara,  íu,  Lluisa;  què't  passa? 

(L' Eduard  i  la  Clara  queden  aclaparats). 

jaume,  violent 
Per  què  és  impossible,  per  què? 

LLUISA 

Perquè  ens  amenacen  altre  cop  flagells  i 
desventures;  perquè  l'Eduard  no  ha  vingut 
per  vostè  ni  per  mi;  l'Eduard  no  ha  vingut 
més  que  per  la  Clara;  se  l'estima,  la  vol 
seva... 

JAUME 

Per  la  Clara!...  (amb  energia)  Imbècil 
de  mi,  que  no  ho  he  sapigut  veure! 

eduard,  amb  tota  l'ànima 
L'estimo,   papà;    l'estimo  tan  bojament 
com  sempre.   Vull  que  sigui  la  meva  es- 
posa. 

jaume,  excitadíssim 

La  teva  esposa!...  I  tu,  vina'm  aquí: 
(Agafant  amb  violència  a  la  Clara  per  la 
mà).  Tu  el  voldries? 

clara,  amb  lot  el  cor 

L'estimo  amb  tota  l'ànima. 

(La  L•luisa  ha  quedat  com  acovardida 
de  la  seva  acció). 

jaume,  descompost 

Ah,  remaleïda!  I  l'ombra  del  meu  fill  mort 
no  s'aixeca  per  a  escanyar-te!  Tu  en  bra- 
ços de  l'Eduard,  del  mal  germà!...  Ah  ma- 
la dona!  mès  que  mala  dona!! 

(La  deix  d'una  revolada.  La  Clara  cau 
de  genolls,  plorant.  L'Eduard,  al  sentir 
«mala  dona»,  cridà  jPapà!  com  si  amb  el 
crit  volgués  ofegar  la  paraula  injuriosa). 

EDUARD 

Papà!  (Va  a  aixecar  a  la  Clara). 

JAUME 

caient  abatut  i  sanglotant  en  el  silló 
No  hi  ha  remei,  no  hi  ha  remei! 

FI  DE  L'ACTE  SEGON 


ACTE  TERCER 

(Unes  hores  després  de  Tacte  anterior. 
La  mateixa  decoració) 


ESCENA  PRIMERA 

JORDI    i    REMEI 

(A  l'aixecar-se  el  teló,  el  senyor  Jordi 
està  assentat  en  el  balancí,  mig  endormis- 
cat. Al  poc  rato,  entra  la  senyora  Remei 
per  la  segona  porta  esquerra). 

REMEI       k 

Encara  eís  aquí? 

jordi,  deixondint-se 
Hola,  ets  tu? 

REMEI 

Que  no  sabs  quina  hora  és? 
jordi,  aixecant-se 

Amb  prou  feines.  M'he  ensopit  aquí  en  el 
balancí  i  fins  crec  que  hi  he  fet  alguna  ba- 
caina.  Aquestes  hores  xafagoses  de  l'es- 
tiu, són  enervadores. 

REMEI 


És  molí  tard,  doncs;  i  aquells  nois  t'es- 
íaràn  esperant.  Que  no  hi  penses? 

JORDI 

Mira,  que  prenguin  paciència;  un  dia 
és  un  dia. 

REMEI 

Bé,  però,  home,  què  diran?...  Ja'm  que- 
daré jo... 

JORDI 

No  me'n  vull  anar,  estant  l'arna  tan  es- 
valotada. No  veus  que  pot  passar  una 
desgracia! 

REMEI 

I  tal,  si  pot  passar!  Aquest  matí  mateix, 
si  no'ns  hi  trobem  nosalíres,  qui  ho  sab  lo 
que  podia  succeir! 

JORDI 

En  qüesíions  de  família,  la  presencia 
d'un  esírany  poí  eviíar  grans  írasíorns. 

REMEI 

Aquella  Lluisa,  també,  no  té  dos  diís 
d'eníenimeníí  Com  si  no  li  quedés  temps, 
per  a  fer  mal!... 

JORDI 

És  una  gelosa!  Aquestes  fadrines  velles 
són  de  la  pell  del  diable.  La  felicitat  dels 
altres,  les  neguiteja. 

REMEI 

Sempre  ha  viscut  frenètica,  la  Lluisa.  I 
bé:  què  penses  fer,  ara,  tu? 

JORDI 

No  res;  esperar;  res  més  que  esperar  els 
aconteixements,  que  no  crec  que  tardin 
gaire  a  esdevenir. 

REMEI 

Sí,  és  clar,  perquè  el  cel  segueix  ennu- 
volat. 

JORDI 

Jo,  lo  que  he  procurat,  ha  sigut  evitar  les 
escenes  de  violència;  donar  temps  per  a 
que  tots  s'asserenin.  Ara,  passat  el  primer 
esclat,  veurem  què  succeirà? 

REMEI 

La  Clara  s'ha  fet  un  tip  de  ptorarí  A 
mi'm  fa  llàstima. 

JORDI 

Tots  ne  fan  prou, 

REMEI 


Per  xò,  a  dir  la  veritat,  no  ho  fa  prou  bé. 
Ja  té  anyets,  la  Clara;  i,  ademés,  té  la  Fi- 
neta  que  ja  és  gran  i  no  les  pot  veure  amb 
gust,  certes  coses. 

JORDI 

Que  li  has  dit  res,  tu,  a  la  Clara? 

REMEI 

No,  no.  Són  qüestions  massa  delicades, 
aquestes,  i  s'hi  ha  d'anar  amb  peus  de 
plom.  Jo,  al  teu  lloc,  tampoc  m'hi  emboli- 
caria gaire,  que  en  assumptes  de  família, 
un  hi  surt  enredat  sense  donar-se'n  compte. 

JORDI 

Fuig,  dóna,  fuig! 

REMEI 

Bé,  bé;  si'm  vols  creure  a  mi,  sigues  pru- 
dent, que  no  fe  n'empenediràs. 

JORDI 

Jo  faré  lo  que  en  conciencia  hagi  de  fer, 
i  surti  com  surti.  Me'ls  estimo  massa! 

(Surí  el  Jaume  per  la  primera  esquena) 

ESCENA  II 

DITS   Í   EL  JAUME 

jaume,  enírant 
Ah,  sou  vosaltres!...  Jo  buscava  a  la 
Lluisa. 

REMEI 

És  per  dintre. 

JORDI 

No  valdria  més  que  t'estessis  al  llit  i  no 
rondant  per  la  casa! 

JAUME 

Estic  bé  per  estar  al  llit,  a  fe  de  Deu! 

REMEI 

El  teu  còs  necessita  descans. 

JORDI 

El  còs  i  l'esperit. 

JAUME 

Descans!  descans!...  Ja  ho  dius  tu!  I  còm 
és  possible  descansar!  [pausa  curta).  Ja  se 
n'ha  anat,  aquell? 

JORDI 

L'Eduard? 

jaume,  frenètic 
Doncs  qui?... 

JORDI 

Deixa'l  estar.  No  hi  pensis,  ara. 

JAUME 

És  que  m' ha  promès  que  se  n'  aniria 
avui  mateix. 

JORDI 

Ja  se'n  deurà  anar,  doncs,  home! 

REMEI 

Tranquilitza't,  tranquilitza't,  Jaume;  no't 
neguitegis,  que  lo  primer  és  la  salut. 

JAUME 

És  que  no'l  vull  veure  més,  ho  sentiu? 
No'l  vull  veure  més.  (pausa  curta).  Dius 
que  és  a  dintre,  la  Lluisa?...  (fent  acció 
d'anar-se  n). 

REMEI 

Si  vols  que  li  digui  que  vingui... 

jaume,  repensant-se 
Sí,  valdrà  més.  Però  no  en  recado  meu, 
eh?  Com  a  cosa  teva. 

REMEI 

Descuida. 

(Se'n  va  segona  esquerra). 

ESCENA  III 

JAUME   í   JORDI 

jaume,  passejaní-se  molí  neguitós 

Me  sembla  que  fas  compliments,  avui, 
tu.  Si  tens  feina,  no't  molestis,  per  mi... 

JORDI 

No,  home,  no;  no'n  tinc  cap,  de  feina. 

JAUME 

És  que  per  això.  Perquè  jo  no't  necessi- 
to, sabs? 

JORDI 

Si  vols  que  me'n  vagi... 

JAUME 

Ximple!...  Jo  ho  deia  per  tu. 

JORDI 

Me  sembla  que  més  aviat  te  puc  fer  ser- 
vei, que  nosa. 

JAUME 

És  clar.  A  casa  no'n  fas  mai,  tu,  de  nosa. 

JORDI 

Com  que  després  de  l'escena  d'aquest 

matí  te  serà  molt  violent  parlar  amb  l'E- 
duard i  la  Clara... 

JAUME 

És  clarí  No  t'he  dit  que  no'ls  vull  veure 
més!  Per  això  demano  a  la  Lluisa.  Me  su- 
bleva  que  aquell  encara  no  sigui  fóra!  I  en 
quant  a  la  Clara,  ja  veuré  lo  què  s'ha 
de  fer. 

JORDI 

Jo  al  teu  lloc,  no  correria  massa...  Dóna 
temps  al  temps...  els  dies  tot  ho  apedacen. 

JAUME 

No,  no,  desseguida,  desseguida...!  Els 
desvergonyits!... 

JORDI 

Però,  escolta:  diga'm  sincerament:  T'ha 
estranyat  lo  succeít?  No  ho  havies  previst 
des  del  primer  moment? 

JAUME 

Per  què  ho  havia  de  preveure?  Quina 
llògica  ho  abona? 

JORDI 

En  lo  que  hi  juga  el  més  important  paper  el 
cor  humà,  no  n'hi  busquis  de  llògica,  Jaume. 

JAUME 

Pensar  que  després  de  lo  que  va  passar, 
VEduard  pugui  encara  estimar  a  la  Clara... 
és  absurde,  és  absurde.  No  se  li  pot  ocó- 
rrer més  que  an  ell,  que  és  un  home  sense 
dignitat,  un  home  mancat  de  sentit  moral. 

JORDI 

No  estàs  en  lo  cert,  creu-me. 
jaume,  contrari  ai 
Tu  diràs! 

JORDI 

L'Eduard  deu  saber  prou  bé  que  la  Clara 
no  és  culpable,  que  fou  una  víctima  de  la 
fatalitat;  que  no  era,  ni  és,  responsable  de 
cap  de  les  culpes  que  vosaltres  voleu  que 
pesin  sobre  d'ella. 

jaume,  enutjat 
Defensa-la,  si  comprens! 

JORDI 

Ja  sabs  que  sols  defenso  lo  que'm    sem 
bla  just.   La  Clara  ha  sigut  una  desventu-" 
rada,  però  no  una  mala  dóna. 

JAUME 

Accepto  que  sigui  tal  com  tu  dius:  no 
vull  discutir,   que  no'n  tinc  ganes  ni  ens 

arribaríem  a  entendre  mai;  però,  és  tole- 
rable que  una  dóna  viuda,  als  seus  anys, 
se  vulgui  tornar  a  casar?...  Quin  respecte 
a  la  memòria  del  Joan!  (anant-se  exci- 
tant). Ja  ho  sabem  que  no  se  l'estimava; 
ja  ho  sabem  que  ella  el  va  matar;  però  no 
cal  que  ho  pregoni...  I  jo  no  ho  vull,  vaja, 
no  ho  vull.  No  m'hi  resigno,  a  veure-la  en 
braços  de  l'Eduard...  Me  semblaria  que'l 
Joan  s'ha  d'aixecar  de  la  fossa  per  a  venir 
a  demanar-me  comptes  de  la  mevtf  com- 
plicitat. 

JORDI 

Estàs  equivocat,  Jaume.  No  enfoques  bé 
la  qüestió.  Que  l'Eduard  i  la  Clara  s'han 
estimat  tota  la  vida,  és  cosa  certa.  Tu  ho 
sabs  millor  que  jo.  Qui  va  fer  un  tort  a 
l'Eduard,  va  ser  precisament  cl  Joan  en- 
ganyant a  la  Clara,  no  perquè  l'estimés, 
que  jo  crec  que  no  l'estimava,  sinó  per  a 
robar-la  al  séu  germà. 

jaume,  sempre  excitat 
Ja  has  dit;  ja  ha  parlat  el  savi!  Què  sabs 
tu,  què  sabs  tu! 


JORDI        / 

Sí  que  ho  sé,  i  tu  també  ho  sabss  i  millor 
que  jo;  ja  t'ho  he  dit. 

JAUME 

Bé,  vaja,  iens  raó! 

JORDI 

És  clar,  que'n  tinc.  I  ha  succeït  que  amb 
el  rodar  dels  anys,  les  coses  han  retornat, 
en  apariencia,  si  fa  o  no  fa,  a  la  situació 
d'abans.  La  Clara  és  lliure,  i  segueix  esti- 
mant a  l'Eduard.  L'Eduard  és  lliure,  també, 
i  estima  com  sempre  a  la  Clara,  i  com  que 
per  ells  l'edat  de  l'amor  no  ha  passat... 

jaume,  dissentint 

No  ha  passat?... 

JORDI 

Si's  troben  en  la  plenitut  de  la  vida!  Que 
no  te'n  recordes  de  quan  tenies  quaranta 
anys?...  Són  joves,  encara!  Doncs  com 
que  l'edat  de  l'amor  no  ha  passat,  volen 
realitzar  el  séu  somni  de  casar-se.  (El Jau- 
me l'escolta  neguitós  i  impacientant-se 
més  a  cada  moment).  Pensa-ho  bé,  Jaume, 
lo  que  fas.  Jo...  la  veritat,  trobo  que  no  es- 
tàs bé.  L'Eduard  i  la  Clara,  serien  feliços; 
i  vivint  aprop  teu,  al  teu  costat,  la  felicitat 
d'ells  alegraria  els  darrers  dies  de  la  teva 
vida,  que  podrien  ser  tan  plascenís,  per  tu, 
que't  rescabalessin  de  totes  les  angoixes 

passades.  Al  fi  i  al  cap,  en  el  món,  no  hi 
ha  més  que  present;  i  un  instant  de  felicitat 
esborra  de  la  memòria  cinquanta  anys  de 
penes  i  f aties. 

jaume,  enèrgic 

Mai,  mai!  Sembla  que  perdis  el  senyí 

JORDI 

prescindint  de  lo  que  li  respon  el  Jaume 
i  en  lò  de  persuació 

I  que  podrien  ser  feliços,  no'n  dubtis. 
L'Eduard  és  tot  un  altre;  és  un  xicot  as- 
ciensat,  equilibrat,  serè...  un  bon  fill  que 
t'estima. 

JAUME 

No  ho  diguis,  un  bon  fill! 

JORDI 

Un  bon  fill  que  t'estima,  que  està  dispo- 
sat a  fer  tot  quant  pugui  per  a  guanyar  la 
teva  estimació...  Després,  d'Amèrica  ha 
tornat  arregladeí...  ha  reunit  un  bon  capi- 
taló... 

JAUME 

Que't  penses  que'm  venc;  que'm  tempta- 
ràs parlant-me  de  diners,  perque'm  trobo  a 
les  portes  de  la  ruína?... 

JORDI 

Quan  dius  alguna  inconveniència,  faig 
com  aquell  que  no  la  sent. 

JAUME 

Doncs,  vaja,  prou;  no  t'escarrassis.  Ja 
ho  sabs  que  me  n'havies  donat  entenent, 
d'acceptar-lo  a  casa;  però  ara,  després  de 
lo  succeít,  sapiguent  que  sent  amor  per  la 
Clara,  no  ho  puc  consentir  que  s'hi  estigui 
un  moment  més. 

JORDI 

Casant-s'hi,  sí. 

JAUME 

sempre  fent  esforços  per  a  contenir  l'in- 
dignació que  li  produeix  I Insistència 

del  Jordi 
Te  demano  que  no  m'ho  repeteixis.   Ell, 
que  se'n  vagi... 

JORDI 

I  la  Clara? 

jaume,  transigint 

La  Clara,  que's  quedi;  i  no  per  ella,  no: 
per  la  Fineta.  Si  me  la  vol  deixar,  a  la  Fi- 
neta,  ja  se'n  pot  anar  ella  i  tot:  que  se'n 
vagi  amb  ell,  lluny,  ben  lluny,  i  que  s'arre- 
glin! 

JORDI 

No  sc  n'ha  d'anar  ningú. 
jaume,  exaltat 

Bé,  vaja,  prou,  que  ja  fa  massa  estona 
que  t'escolto  dir  disbarats  i  ja  se  m'ha  aca- 
bat la  paciència.  Que  no  ho  veus  que  no 
estic  per  a  escoltar  heretgies,  avui! 

JORDI 

Bé,  home,  no  t'exaltis.  Les  coses  s'han 
d'enraonar. 

(Entra  la  Lluïsa  per  la  segona  esquerra). 
ESCENA  IV 

JORDI,  JAUME   i   LLUÍSA 

jordi,  al  veure  a  la  L•luisa 

No't  sembla,  Lluisa,  que  en  aquest  món 
per  a  tot  hi  ha  un  remei,  i  que  és  preferible 
deixar-se  portar  pel  destí,  que  no  pas  plan- 
tar-li cara? 

LLUÏSA 

No  sé  pas  de  què  parlava. 

JORDI 

De  què  vols  que  parlés!  De  l'Eduard  i  la 
Clara. 

LLUÏSA 

Sempre  el  mateix! 

JORDI 

I  per  què  no? 

JAUME 

No  íe  l'escoltis,  que  desvarieja. 

JORDI 

No  desvariejo,  no. 

LLUÏSA 

soriint  de  la  situació  enutjosa 
en  que's  troba 
Me  demanava? 

JAUME 

Demanar-te,  no...  Qui  t'ho  ha  dit,  que't 
demanava? 

LLUÏSA 

La  senyora  Remei. 

jaume,  contrariat 
Es  discreta,  la  teva  dóna! 

JORDI 

Tant  se  val... 

JAUME 

Tant  se  val...  tant  se  val...  No  demano 
mai  a  ningú,  jo;  no  necessito  que  ningú 
m'ajudi... 

JORDI 

Les  teves  manies! 

jàume,  a  la  Lluïsa 
Crec  que  no  ha  marxat  encara,  aquell,  eh? 

LLUÏSA 

No.  Ni  ell,  ni  ella. 

jaume,  contrariat 
Te  pregunto  per  l'Eduard,  jo. 

LLUÏSA 

No;  no  ha  marxat. 

JAUME 

I  per  què? 

LLUÏSA 

Què  sé  jo!  No  l'he  visí  més;  no  ha  sortit 
de  la  seva  cambra. 

JAUME 

Vol  que  faci  un  disbarat,  aquell,  ve-t'ho 
aquí.  No'm  coneix,  encara!  (curta  pausa) 
Ja  li  pots  dir  que  no  s'hi  estigui  un  moment 
més  a  casa,  si  no  vol  que'l  tregui  jo.  Que 
se'n  vagi,  i  que'ns  deixi  en  pau. 

JORDI 

Vols  que  li  digui  jo? 

JAUME 

No,  tu  no;  no  li  diries  com  jo  vull  que  se 
li  digui. 

LLUÏSA 

I  la  Clara? 

JAUME 

Torna-hi,  amb  la  Clara!  Te  parlo  de 
l'Eduard, ho  sents?  és  ell,  qui  se  n'ha  d'anar. 

lluisa,  amb  despit 
No  és  just,  això. 

JORDI 

Veus,  home! 

JAUME 

Per  què  no  és  just,  per  què? 

lluisa,  amb  rancúnia 
Perquè  qui  deuria  marxar,  a  qui's  deu 
treure  de  casa,  és  a  ella. 

jaume,  exaltat 

A  la  Clara!  I  per  què  a  la  Clara,  expli- 
ca't! Perque't  fa  nosa  la  Fineta,  eh?  Si  ja 
ho  conec,  que't  fa  nosa.  Ets  una  gelosa, 
una  ambiciosa...  Que  tens  por  que  les  qua- 
tre misèries  que  conservem  siguin  per  a 
ella?...  digues...  Es  que  no  sé  per  què  no 
la  pots  veure,  a  la  Fineta! 

JORDI 

Escolta'm  a  mi,  Jaume;  escolta'm  a  mi, 
que  sóc  l'únic  que  estic  serè  en  aquesta 
casa. 

JAUME 

No  t'he  d'escoltar  a  tu  ni  a  ningú;  se  farà 
lo  que  a  mi'm  dongui  la  gana,  que  no  més 
governo  jo,  aquí;  ho  sentiu?  no  més  go- 
verno jo.  I  tu  compliràs  l'encàrrec  que  t'he 
fet,  sense  replicar,  sense  murmurar...  sen- 
se respondre  ni  un  mot. 

LLUÏSA 

Es  que  jo  no  nvhi  puc  conformar,  en  lo 
que  vostè  diu. 

jaume,  exiltadfssim 

Prou! 

lluisa,  portada  pel  despit 

Es  una  mala  dóna,  la  Clara. 

JAUME 

Calla! 

jordi,  reptant-la 
Lluisa! 

lluisa,  amb  altivesa 
O  se'n  va  ella,  o  me'n  vaig  jo, 


PERE  CA  VALLE  l6l 


(El  Jaume,  exaliadíssim,  va  per  a  agre- 
dir-la, però  es  conté  i  opta  per  anar-se' n). 

JORDI 

Jaume! 

JAUME 

Aneu-vos-en  a  l'infern,  iots  plegats!   En- 
cara em  faríeu  tornar  boig! 

ESCENA  V 

JORDI   i    LLUÏSA 
JORDI 

Lluisa,  lo  que  tu  fas,  no  té  perdó.  Sem- 
bla que  hagis  perdut  el  seny. 

LLUÏSA 

Potser  sí  que  l'he  perdut. 

JORDI 

El  seny  i  el  cor. 

LLUÏSA 

Tots  contra  mi. 

JORDI 

No;  tu  contra  tothom. 

LLUÏSA 

Contra'ls  dolents,  contra'ls  causants  de 
la  nostra  desgracia. 

jordi,  paternalment 
Contra  tu  mateixa  i  no  te  n'adones. 

LLUÏSA 

També,  sí,  també:  també  contra  mi  ma- 
teixa. 

JORDI 

Tu  no  has  sapigut  mai  lo  què  és  cl  goig 
de  fer  una  obra  bona  i  és,  potser,  perquè 
no  n'has  vist  exemples  al  teu  entorn. 

LLUÏSA 

Obres  bones?...  Què  són  per  vostè, 
obres  bones? 

JORDI 

Una  de  les  millors  obres,  de  les  més  no- 
bles, de  les  que  donen  més  profit  al  qui  la 
realitza,  és  contribuir  a  la  felicitat  dels  que 
viuen  aprop  teu;  i  és  profitosa,  perquè  la 
felicitat  irradia,  escampa  el  séu  encís,  el 
séu  perfum;  i  no'n  dubtis,  Lluisa:  si  tu  con- 
seguíes  la  felicitat  de  la  Clara,  per  exem- 
ple, tu,  i  tots  els  que  viviu  en  aquesta  casa, 
us  sentiríeu  veníurosos. 

LLUÏSA 

Jo  no  m'hi  puc  sentir  mai  de  venturosa! 

JORDI 

Per  què  no?  Ai,  com  t'enganyes!...  Ja 
veuràs;  fes  una  cosa:  protegeix-lo  el  sant 
amor  de  l'Eduard  i  la  Clara,  i... 

LLUÏSA 

Saní  amor!...  L'amor  de  la  Clara,  amor 
saní?...  No'm  faci  riure... 

Jordi,  un  poc  ofès 
I  què  sabs  tu  d'aquestes  coses  per  a  dis- 
cutir-me-les?  És  sant,  sí,  és  sant,  l'amor  de 
la  Clara  per  l'Eduard.  És  l'amor  que  va 
nàixer  amb  la  primera  il•lusió,  l'amor  que 
la  va  enlluernar  a  l'obrir  els  ulls  a  la  vida. 
El  que  no  ho  va  ser  de  sant,  fou  l'amor  que 
per  ella  va  fingir  el  Joan,  que  Deu  l'hagi 
perdonat. 

LLUÏSA 

Deixi'l  descansar  en  pau  al  Joan,  que  no 
va  ésser  més  que  una  víctima  de  les  males 
arts  d'encisadora  que  posseeix  la  Clara; 
ella  el  va  temptar,  jugant  amb  el  cor  ena- 
moraí  de  l'Eduard.  Ella  el  va  perdre,  amb 
les  seves  manyagueríes  de  vanitosa. 

JORDI 

Les  males  passions  han  clavat  ses  urpes 
en  la  teva  ànima.  L'odi,  t'encega  i  et  fa  dir 
coses  que  ni  sents  ni  has  pensat  mai.  L'o- 
dies, a  la  Clara,  veritaí?  l'odies? 

lluisa,  en  el  com  ble  del  despil 

Doncs,  vaja,  sí:  l'odio,  i  la  seva  compa- 
nyia se'm  fa  intolerable.  (Amb  creixen  fa 

nerviosiiat).  Ella  ha  sigut  sempre  la  mima- 
da, a  casa  nostra;  ella,  l'estimada  de  la 
mamà;  ella,  la  que's  disputaven  els  meus 
germans;  ella,  la  única  a  qui  el  papà  ha 
tingut  consideracions,  potser  perquè  és  la 
mare  de  la  Fineta...  sí,  sí,  per  això,  per- 
què ella  li  ha  pogut  donar  un  consol  per  a 
la  seva  vellesa,  i  jo  no...  Per  això  estima 
més  an  ella  que  a  mi,  que  al  séu  propi 
fill...  (Esclata  en  plor).  Ah...  és  horrorós, 
és  horrorós...  I  còm  vol  que  jo  hi  pugui 
viure  al  costat  d'ella?  Oh,  no,  no;  de  cap 
manera... 

Jordi,  abatut  per  V emoció 
Cada  hu  de  vosaltres,  filla  meva,  sóu 
una  tragèdia  vivent.  Cada  hu  porta  en  el 
fons  de  l'ànima  una  ferida  que  sagna;  cada 
hu  plora  els  seus  propis  dolors...  Sóu  tots 
ben  desgraciats. 

LLUÏSA 

per  ella  mateixa  i  com  obsessionada 
per  una  idea  fixa 

A  mi,  jamai  un  home  m'ha  dirigit  parau- 
la; per  ella,  dos  germans  se  trocejaren  el 
cor...  Per  mi  la  vida  s'acaba  tancada  aquí 
com  en  un  claustre;  per  ella  es  renova  amb 
l'il•lusió  del  primer  amor...  (perversa)  Oh, 
no;  no  serà!... 


PERE  CAVALLK  l65 


JORDI 

Pobre  de  tu,  si  no  sabs  resignar-te.  Ai- 
xeca per  tu  mateixa,  pel  teu  propi  esforç, 
el  teu  esperit,  Lluisaí 

LLUÏSA 

No  puc. 

JORDI 

No  hi  pensis  en  els  altres;  pensa  en  tu. 

LLUÏSA 

Impossible!... 

JORDI 

Quin  consol  pot  trobar,  doncs,  la  teva 
ànima?... 

LLUÏSA 

Veure  a  la  Clara  vençuda;  mortes  les 
seves  il•lusions... 

JORDI 

I  no  t'apena  el  confessar-ho?  El  presen- 
tar-te als  meus  ulls  tan  mesquina,  tan  per- 
versa?... 

LLUÏSA 

No  me'n  dono  compte. 

JORDI 

Perquè  et  manca  serenitat;  quan  t'assos- 
seguis, quan  el  teu  esperit  trobi  repòs,  te'n 
donaràs  pena  del  teu  rampell  d'ara;  perquè 
tu,  Lluisa,  no  ho  ets  tan  dolenta  com  te 

mostres;  jo  ja  ho  sé  que  no  ho  ets;  estàs 
malalta;  ara  desvarieges... 

(Entren  la  Remei  i  la  Fineta  per  la  se- 
gona esquerra). 

ESCENA  VI 

JORDI,  LLUÏSA,  REMEI  í   FINETA 

jordi,  al  veure  a  la  Remei 
Vès,  vès  si  la  convencés,  que  jo  no  sé 
què  dir-li  més. 

LLUÏSA 

És  endebades  que  s'hi  esforcin. 
remei,  va  cap  a  la  Lluïsa 
Encara  et  dura  la  raresa?... 

jordi,  và  cap  a  la  Fineía 
No  hi  ha  com  la  Fineta.   Oi  que  tu  estàs 
contenta? 

fineta 

Si  no  hi  estès,  al  veure  i  sentir  a  vostè 
m'hi  posaria. 

JORDI 

Això  és  parlar  com  cal. 

FINETA 

I  sort  de  vostès,  per  això;  que  en  aques- 

ia  casa,  una  no  hi  pot  estar  íranquila  enca- 
ra que  vulgui.  Tothom  gemega  i  plora... 
Jo  no  sé  què  tenen. 

REMEI 

Què  han  de  tenir...  no  res. 

FINETA 

No  ho  entenc. 

LLUÏSA 

Bé  et  costa  prou,  l'entendre-ho. 

JORDI 

És  que  la  vida,  sabs,  Fineta,  és  com  un 
jardí:  si's  cuida  i's  conreua  com  tu  cuides  i 
conreues  el  teu,  no  hi  creixen  més  que  flors 
boniques  i  aromoses;  però  si's  deixa  aban- 
donat, si  no's  fa  l'esforç  necessari  per  a 
arrencar  les  males  herbes  tot  just  proven 
de  brostar,  vulga'n  d'esbarzers  i  escardots 
en  lloc  de  roserars  i  clavellines!  i  allavors, 
quan  proves  d'enírar-hi  per  a  cullir  mai 
sigui  sinó  una  violeta,  que  fins  en  els  jar- 
dins abandonats  floreixen  entre  la  brossa, 
ne  surts  amb  les  mans  sanguejants,  plenes 
d'espines.  I  en  aquesta  casa,  filla  meva,  no 
n'han  sapigut  gaire  de  cuidar  el  jardí  de  la 
pròpia  vida...  Però  tu  seràs  manyosa  per 
tots  junts,  i  ja  veuràs  com  dintre  de  poc 
temps  tot  somriurà. 

fíneta,  amb  manyàguería 
No  l'entenc  gaire,  no;  però  és  ían  her- 
1  mos  lo  que  vostè  em  diu,  que  no'm  cansa- 
ria mai  d'escoltar-lo. 

REMEI 

Prou  te  faria  endormiscar,  si  te  l'escol- 
taves gaire  í 

jordi,  mig  rient 
Mercès  per  l'elogi,  dóna! 

FÍNETA 

Embadalir-me,  faria.   No  t'agrada,  a  tu, 
tia  Lluisa,  sentir-lo,  al  senyor  Jordi? 

jordi,  mig  rient 

No  gaire,  avui,  no  gaire. 

lluisa,  despectiva 
Vol  que  ho  digui,  senyor  Jordi!... 

jordi,  amb  serietat 

No,  xiqueta,  no.  Jo  somreia,  per  si  po- 
dia fer  encomanadiç  el  meu  somriure. 

REMEI 

Ets  ben  toçut  tu,  també. 

LLUISA 

No  és  pas  dia  de  rialles,  per  a  mi,  el 
d'avui. 

fineta,  entristí da 
Veu?  la  tia,  com  íoís  els  altres:  entristí- 
da...  seria...    (amb  gran  prec)  Dieu-me  lo 
què  passa!...   Per  què  no  s'ha  mogut  d'a- 
quí, avui,  senyor  Jordi? 

JORDI 

Que't  dol?... 

FINETA 

Prou  sab  que  no. 

jordi,  en  tò  joiós 
Doncs,  mira:  no  m'he  moguí...  perquè 
m'he  sentit  mandrós,  ve-t'ho  aquí.  Si  ha- 
gués anat  al  meu  pis,  els  xicots  m'hi  hau- 
rien arreplegat,  i  vulgues  que  no,  els  hi 
hauria  hagut  d'engorjar  una  dosi  de  mate- 
màtiques. 

fineta,  anguniosa 

Vostè  m'enganya!  No  és  això,  no.   No 
sóc  pas  tan  nena,  que  no  vegi  que  tot  ho 
envolcalla  un  paorós  misteri.   Dieu-me  la 
veritat..! 
(Entra  la  Criada  per  la  primera  esquerra). 

ESCENA  VII 

DITS,  MÉS  CRIADA 
CRIADA 

des  de  la  porta,  al  Jordi 
El  senyor  diu  que  hi  entri  desseguida. 

JORDI 

Què  deu  volguer,  ara,  aquell?  Ja  entro, 
ja  entro.  (La  Criada  se'n  va  pei  la  matei- 
xa por/a).  Fineta,  no  t'enquimeris,  tontota. 
Ja  t'ho  he  dit:  en  el  jardí  d'aquesta  casa  hi 
han  crescut  esbarzers  i  ortigues...  Però  ja 
els  arrencarem,  ja...  Oi  que  m'ajudaràs?... 

FINETA 

Oh,  sí,  sí... 

jordi,  anant-se' n;  mig  apart,  a  la  Remei 

Vigila,  vigila,  i  cuidado  amb  el  parlar.  A 
veure  si  donareu  un  disgust  a  la  Fineta! 

(Se'n  va  per  la  primera  dreta). 

ESCENA  VIII 

LLUÏSA,  REMEI  i   FINETA 

(La  Fineta  ha  quedat  fondament 
preocupada) 

FINETA 

Esbarzers  i  ortigues.... 

REMEI 

No  hi  pensis  en  lo  que  t'ha  dit  el  Jordi! 
Que  no  ho  sabs  que  ell  sempre  en  té  una 
per  dir! 


PERE  CAVALLÉ  1 ?  I 


FINETA 

Però  no  diu  mai  coses  en  và.  És  molí 
bò,  el  senyor  Jordi;  molí  bò. 

REMEI 

I  jo  no? 

FINETA 

També,  íambé.  Ja  ho  sab  que  me  l'esíi- 
mo  molí,  íambé,  a  vosíè,  i  precisamení 
perquè  me  l'esíimo,  li  demano  que'm  íregui 
aquesís  neguiís  que  no'm  deixen  viure.  Si 
m'acosío  a  l'avi,  m'allunya  del  seu  cosíaí. 
Vés,  vés;  no  m'amoïnis...  me  diu  dolça- 
mení.  Si  pregunto  a  la  mamà  per  què  plo- 
ra, me  respon  amb  evasives.  És  l'oncle 
Eduard  qui  íé  la  culpa  de  íoí?... 

lluisa,  amb  intenció 

La  íeva  mamà,  podria  dir-í'ho. 

FINETA 

I  l'oncle  Eduard...  on  és,  l'oncle  Eduard? 
Que  se  n'ha  anaí?  És  per  això,  el  mal 
humor? 

REMEI 

No,  no;  no  se  n'ha  anaí;  és  a  la  seva 
cambra. 

FINETA 

I  ell,  no  podria  dir-m'ho? 

LLUÏSA 

Igual  ell,  que  la  teva  mamà.  Però  és  cert 
que  no'n  sabs  res,  encara?... 

remei,  imperativa 
Lluïsa! 

lluisa,  ràpidament 
No  ho  sabs  que  la  teva  mamà  es  casa? 

FINETA 

aclaparada  per  la  revelació 
Es  casa! 

REMEI 

Ah  maleïda! 

fineta,  molí  emocionada 
Amb  qui,  amb  qui? 

REMEI 

Deixa-la  estar,  deixa-la  dirí... 
lluisa,  despietada 

No  ho  sabs  que's  casa  amb  el  teu  oncle 
Eduard? 

fineta,  amb  gran  dolor 
Ah,  això  no  és  veritat,  no  potser... 

remei,  revoltada 
Ah,  mala  ànima!...  No  te  l'escoltis,  filla 
meva;  no  te  l'escoltis,  que  t'enganya. 

FINETA 

plorant  abraçada  amb  la  Remei 

Ld  mamà  casar-se!  Jo  no  ho  vull,  jo  no 
ho  vull... 

REMEI 

Ets  un  mal  cor,  Lluisa.  Te'n  recordaràs, 
d'aquesta  que  m'has  fet.  Gosar-se  martirit- 
zant a  una  criatura...  Ets  massa  gran,  dó- 
na, ets  massa  gran!...  No  te'n  dones  ver- 
gonya?... (fent  acció  d' emportar-se' n  a  la 
Fineta  cap  al  jardí). 

ESCENA  IX 

DITES  i  LA  CLARA 

que  entra  per  la  segona  esquerra 

CLARA 

Què  és  això?  que  hi  ha  de  nou? 

REMEI 

No  res,  no  res.  Anem,  Fineta,  anem  cap 
al  jardí,  que  m'ensenyaràs  les  teves  flors. 
(Se'n  van  pel  jardí). 

ESCENA  X 

LLUÏSA  Í   CLARA 
CLARA 

Què  ha  passat?  Per  què  plora  la  Fineta? 
Què  li  has  fet? 

LLUÏSA 

Jo?  Què  li  he  d'haver  fet?  Res. 

CLARA 

Únicament  tu  ets  capaç  de  fer-la  plorar, 
a  la  Fineta. 

LLUÏSA 

I  tu  no? 

CLARA 

Lluisa!...  Que't  revengis  de  mi,  és  tole- 
rable, encara  que  injust;  però  que't  compla- 
guis en  malferir  el  cor  de  la  Fineta,  d'una 
criatura... 

LLUÏSA 

Sempre  serà  una  criatura... 

CLARA 

De  la  meva  filla,  vaja;  això,  Lluisa,  no 
ho  vull. 

LLUISA 

Lo  que'm  sembla  estrany  és  que  gosis 
encara  parlar-me,  després  de  lo  d'aquest 
matí. 

CLARA 

Te  parlo,  perquè  ara  no's  tracta  de  mi, 
sinó  de  la  meva  filla.  Altrament,  el  méu 
despreci  hauria  correspost  a  la  teva  acció. 

LLUISA 

Vols  encendre  encara  més  la  meva  ran- 
cúnia? 

CLARA 

Que  se  me'n  dóna,  a  mi,  de  la  teva  ran- 
cúnia! M'inspira  més  llàstima  que  repulsió. 

LLUÏSA 

Però  t'estàs  encara  al  costat  meu! 

CLARA 

No  ets  pas  tu,  qui  m'has  de  treure  de 
casa. 

LLUÏSA 

No  te'n  trec;  però  si  no  te'n  vas  tu,  me 
n'aniré  jo.  No  hi  podem  viure  més  sota  el 
mateix  sostre.  La  dóna  que  profana  la  me- 
mòria del  méu  germà,  la  dóna  que  tempta, 
que  sedueix  al  qui  havia  sigut  l'enemic 
irreconciliable  del  séu  espòs  mort,  no  me- 
reix aixoplugar-se  en  una  casa  honrada. 

CLARA 

Ah,  Lluisa,  que  ja  he  arribat  al  terme  de 
la  meva  paciència,  que  no  puc  resistir 
més... 

LLUÏSA 

Les  veritats  sempre  es  fan  insoportables. 
Vols  fer  una  nova  víctima,  veritat?  Vols  fer 
ara  amb  l'Eduard  lo  mateix  que  vas  fer 
amb  el  Joan? 

(La  Clara,  en  el  paroxisme  del  dolor, 
se'n  va  cap  a  la  porta  segona  dreta  i  crida) 


176  EL  PES  DEL  PRUIT 

CLARA 

Eduard!  Eduard! 

LLUÏSA 

Així:  demana  ajuda!  Crida  a  qui't  de- 
fensi !  (Apareix  l'Eduai d). 

ESCENA  XI 

LLUÏSA,   CLARA   i   EDUARD 
EDUARD 

Què  hi  ha  de  nou:  què  vols?  (a  la  Claia). 

CLARA 

Vull  que  facis  callar  an  aquesta  dona, 
que  tu  hi  tens  més  dret  que  jo  sobre  d'ella. 

;       EDUARD 

Altre  cop  tu,  Lluisa!  Què't  proposes?  di- 
gues; què't  proposes? 

LLUÏSA 

Que  ho  sé  jo,  què'm  proposo!  Sols  sé 
que  esclata  l'odi  que  per  ella  sento;  l'odi 
que  s'ha  abrandat  des  de  que  sé  que  tu 
l'estimes. 

EDUARD 

Aixís  te  vull  veure:  franca,  ben  franca. 
Escup  tot  el  verí  que  portes  dintre  de  la 

teva  ànima,  i  afanyat-hi:  no  malgastis  el 
temps. 

LLUÏSA 

Tornar  per  a  aixecar  a  una  dóna  per- 
duda!... 

CLARA 

Ah,  avespa  verinosa!  Per  què  sóc  una 
dóna  perduda? 

EDUARD 

Deixa-la,  Clara,  que  sols  inspira  llàstima 
i  pietat.  Que  no  la  veus  que  la  gelosia  li 
ha  rosegat  el  cor  i  ja  no  n'hi  queda;  que  no 
la  veus,  com  se  consum  en  les  flames 
abrandades  de  l'enveja...  Vina'm  aquí,  (l'a- 
gafa per  la  mà)  boja  del  diable!  Per  què 
ho  ets  tan  mesquina  i  roína?  Quina  male- 
dicció pesa  damunt  teu,  que  no  pots  sosse- 
gar  de  nit  ni  dia,  torturada  pel  delirar  cons- 
tant del  teu  cervell  febrós...  Que  no  ho 
sabs  que  la  Clara  és  bona,  és  honrada? 

LLUÏSA 

Venjo  la  memòria  del  nostre  germà  mort. 

CLARA 

Oh,  no'l  retreguis  al  Joan,  que  jo  faig 
ofrena  del  méu  silenci  a  la  seva  memòria. 

EDUARD 

I  això  m'ho  dius  a  mi,  Lluisa!...   Estàs 

malalta!  Si  no  fos  així,  si  jo  no  conserves 
la  serenitat  que  a  tu  et  manca...  no'l  torna- 
ries a  pronunciar  el  nom  del  Joan,  al  da- 
vant méu. 

LLUÏSA 

Què  faries? 

EDUARD 

No  ho  sé,  no  ho  sé...  No'm  facis  perdre 
el  cap,  Lluisa;  no'm  facis  perdre  el  cap! 

LLUÏSA 

Me  mataries? 

EDUARD 

Oh,  calla! 

LLUÏSA 

Tant  de  bò  que  ho  fessis,  que  acabaria 
d'un  cop  el  méu  sofrir,  (esclata  en  plor; 
com  presa  d'un  atac  d'histerisme,  s'assen- 
ta en  una  cadira  i  apoia  els  colzes  en  la 
tauleta  de  centre,  amagant  el  cap  entre  les 
mans.  La  Clara  ha  quedat  esmaperduda). 

EDUARD 

Què  tens,  ara;  per  què  plores? 

LLUÏSA 

Deixeu-me  estar;  deixeu-me  estar!... 

EDUARD 

Sí,  descuida...  descuida.   Aquesta  d'ara, 

és  la  darrera  ocasió  èn  que'ns  veiem;  veri- 
tat, Clara? 

CLARA 

Oh,  sí,  sí;  que  dintre  d'aquesta  casa  m'hi 
ofego. 

EDUARD 

No  volem  amargar  ni  un  dia  més  la  teva 
vida,  ni  volem  que  vosaltres  amargueu  la 
nostra.  Avui  mateix,  aquesta  vetlla,  aban- 
donarem per  sempre  més  aquesta  llar  de 
tenebrosos  records,  de  dolors  i  misèries. 
Tranquilitza't,  serena't  i  domina  els  teus 
nervis  per  unes  hores.  Després  quedaràs 
lliure  de  la  nostra  presencia  per  tota  la  vi- 
da; perquè  ja  no'ns  veurem  mai  més. 

lluisà,  sempre  plorant 
Oh,  sóc  dolenta,  sí,  sóc  perversa...  tot- 
hom és  més  bo  que  jo... 

clara,  commoguda,  se  li  acosta 
Tranquilitza't,  Lluisa. 

lluisa,  amb  energia 
Oh,  no'l  vull  el  teu  consell,  ni  el  teu  con- 
sol. 

EDUARD 

Ets  perversa,  sí,  que  ho  ets;  però  serves 
en  lo  més  pregon  de  la  teva  ànima  aquella 

guspira  de  bondat  que  pot  encara  flamejar 
algun  dia  per  a  aclarir  el  camí  de  la  teva 
vida.  Jo'n  tinc  el  pressentiment  de  que  en 
dia  no  llunyà,  el  recordaràs,  aquest  moment 
d'ara;  te  semblarà  escoltar  la  meva  veu 
repetint-te  lo  que  t'estic  dient  i  experimen- 
taràs el  goig  de  sentir-te  bona,  curada  d'a- 
questa passió  malsana  que't  va  devorant 
poc  a  poc...  I  nosaltres,  des  de  les  llunya- 
nes terres  que'ns  esperen,  prometedores 
d'aquell  benestar  que  aquí  entre  tots  ens 
negueu,  també  et  recordarem  i  et  perdona- 
rem tot  el  mal  que'ns  has  fet. 

LLUÏSA 

No'n  tens,  tampoc,  de  pietat  per  a  mi; 
no'n  tens.  (se'n  va  ràpida  per  la  segona 
esquerra  com  si  no  pogués  resisíir  la  vi- 
sió de  la  felicitat  de  que  l'Eduard  li  parla). 


ESCENA  XII 

EDUARD    Í    CLARA 
EDUARD 

Pobra  Lluisa! 

CLARA 

Oh,  sí,  tens  raó;  és  ben  desgraciada} 


PERE  CA  VALLE  10 1 


EDUARD 

Comprenc  el  séu  dolor.  Perdona-la  tu, 
també,  Clara. 

clara,  amb  certa  recansa 
Sí,  sí;  la  perdono... 

EDUARD 

No  de  bon  grat,  per  això. 

CLARA 

Amb  tota  l'ànima;  passat  el  moment  d'e- 
xaltació, sols  m'inspira  pietat. 

EDUARD 

No  ho  sembla,  doncs. 

CLARA 

Per  què? 

EDUARD 

Perquè  el  tò  apagat  de  la  teva  veu,  se- 
nyala poca  convicció...^ 

CLARA 

És  que  les  seves  paraules  han  deixat  ras- 
tre en  mi. 

EDUARD 

No  tenen  cap  valor  les  paraules  dites  en 
hores  de  des  vari. 

CLARA 

Eduard,  potser  la  Lluisa  té  raó.  Abandó- 

na  el  teu  projecte.  És  ceri  que  jo  no  l'he 
feta  mai,  la  felicitat  de  ningú;  tu  ho  sabs 
prou! 

EDUARD 

No  diguis  això! 

CLARA 

Que  no  ho  veus,  com  poc  a  poc  va  for- 
jant-se la  teva  dissort? 

EDUARD 

No  me  n'adono! 

CLARA 

Tinc  por,  tinc  por. 

EDUARD 

Vols  callar,  d'una  vegada!  Mira:  avui 
mateix  abandonarem  aquesta  casa. 

CLARA 

Avui  mateix?... 

EDUARD 

Sí,  sí,  avui  mateix;  temo  el  contagi.  Men- 
íres  s'enllesteix  lo  necessari  per  al  casa- 
ment, tu  t'estaràs  a  casa  del  senyor  Jordi, 
que  t'acullirà  amb  gust;  jo  me  n'aniré  a 
l'hostal.  1  dintre  uns  dies,  dintre  ben  pocs 
dies,  a  casar-nos  i  a  cercar  terres  més 
assoleiades  que  aquesta  casa  ombrívola. 

CLARA 

Oh,  com  m'aconortes! 

EDUARD 

Ens  en  anirem  lluny,  on  tot  sigui  nou  per 
a  tu,  on  pugui  despertar-se  en  tu  l'iliusió  de 
que  comences  a  viure... 

CLARA 

Eduard! 

EDUARD 

a\  costat  d'ella,  agafant-la  suaument 
per  l'espatlla 

Els  meus  braços  te  sostindran  així,  per  a 
guiar  e's  teus  primers  passos  pels  sende- 
rons  de  l'amor  veritable  que  desconeixes 
encara;  cue  mai  els  has  trescat... 

CLARA 

Oh  sí,  sí... 

EDUARD 

I  el  teu  coi  bategarà  per  mi,  com  mai  ha 
bategat  per  ningú;  per  ningú,  veritat? 

CLARA 

I  ho  preguntes? 

EDUARD 

Ja  ho  sé,  Clara;  per  això  t'estimo,  t'esti- 
mo amb  tota  la  vehemència  dels  vint  anys, 
que  la  sed  d'estimar-te  que  ara  em  resseca 

la  boca,  és  la  mateixa  sed  d'allavors;  que 
jo  no  m'he  acostat  mai  a  cap  fontana  d'ai- 
gua clara  que'm  refresqués  els  llavis  roents 
per Jes  nits  d'insomni...  (amb passió)  I  tu 
també  m'estimaràs  amb  l'il•lusió  dels  dies 
rosats  de  joventut,  perquè  tu  l'amor  tambéel 
tancares  en  el  sagrari  de  la  teva  ànima  fer 
a  que  ningú  en  tastés  la  dolçor  que  guar- 
daves per  al  teu  Eduard...  (fa  Clara  va 
abandonanl-se  extasiada  en  els  seus  bra- 
ços) Oh,  ets  hermosa,  encara!  Els  teus  ulls 
somniosos  no  s'han  entelat,  els  teus  llavis 
no  s'han  marcit...  són  encesos,  roents... 

clara,  extasiada     / 
Eduard,  Eduard...  t'estimo...  / 
eduard,  amb  exaltació  afiorosa 

Sí,  sí...  diga-m'ho;  repetejKe-m'ho,  que 
m'estimes,  que'n  tinc  fam  d?  sentir-t'ho  a 
dir...  Clara...  Clara  de  la  meva  vida,  de 
les  meves  il•lusions,  dels  meus  somnis... 
(La  petoneja  febrosamenf.  Pocs  moments 
abans,  la  Fineta  anavç  a  entrar  per  la 
porta  del  jardí,  i,  al  ve/ire'Is,  s'ha  aturat, 
seguint  amb  creixent  ansietat  l'idili  de  la 
Clara  i  l'Eduard;  al  jreure  que's  petone- 
gen, esclata  en  plor  i  traspassa  l'escena 
per  anar-se' n  per  la  porta  primera  dreta. 

La  Clara,  al  sentír  els  plors  de  la  Fineta, 
retorna  a  la  realitat  i  queda  alerrada  com 
si  hagués  comès  una  mala  acció.  Amb  les 
mans  al  cap,  la  vista  exiraviada,  conte- 
nint el  plor,  s'aparia  de  l'Eduard). 

CLARA 

Oh,  deixa'm,  deixa'm.  Ves-te'n! 

EDUARD 

Què  dius,  Clara? 

CLARA 

Que  no  ho  veus?  (per  là  Fineta)  Jo,  ce- 
ga, no  me  n'havia  recordat  de  la  meva  filla! 

EDUARD 

Vindrà  amb  nosaltres,  la  Fineta! 

CLARA 

Que  no  ho  comprens  que  és  impossi- 
ble! Ella  no  pot,  no  deu  ser  el  testimoni 
dels  meus  amors  novells.  Quina  vergonya! 
(tapant-se  la  cara  amb  les  mans). 

EDUARD 

El  pare  la  servarà  de  bon  grat  al  costat 
séu. 

CLARA 

Separar-me  d'ella?  Oh,  no:  això  mai! 
Tu  ets  l'amor  de  la  meva  joventut,  de  les 

meves  il•lusions:  ella  és  el  més  fort  amor 
de  la  meva  vida! 

1DUARD 

Ets  massa  jova,  Clara,  per  a  aital  re- 
nunciament. 

CLARA 

Les  mares  no  són  velles  pels  seus  pro- 
pis anys,  sinó  pels  anys  dels  seus  fills.  Les 
mares  són  les  branques  que'I  pes  del  fruit 
vincla  fins  a  terra.  La  branca  amb  fruits  as- 
saonats,  no  pot  mirar  al  cel,  ni  que  l'anyori. 

EDUARD 

La  serenitat  te  manca,  Clara. 

CLARA 

Ara  és  quan  estic  més  serena. 

EDUARD 

T'ha  impressionat  la  presencia  de  la  te- 
va filla. 

CLARA 

M'ha  obert  els  ulls  a  la  raó;  els  nostres 
amors  són  una  bogeria;  no  poden  ser  vida 
mai  més,  els  nostres  amors;  seran  si,  un 
record  amable,  plascent,  consolador,  fins 
a  l'hora  de  la  morí.  Jo  no  t'oblidaré  mai, 
Eduard... 

EDUARD 

Oh,  Clara,  desíroces  la  meva  vida... 

CLARA 

No  ho  creguis,  Eduard.  Quan  els  dies 
hagin  clos  la  ferida  que  ara  sagna,  troba- 
ràs una  compensació  al  dolor  d'ara,  amb 
el  record  d'aquests  moments. 

EDUARD 

No  puc  resignar-me;  no'm  deixis,  Clara, 
no'm  deixis... 

CLARA 

És  impossible.  El  destí  ens  va  separar 
un  dia,  per  a  no  deixar-nos  juntar  mai 
més.  Deu,  bondadós,  ha  volgut  que'ns  tor- 
néssim a  veure,  per  a  que  desfulléssim 
suaument  la  flor  de  la  nostra  esperança; 
aquella  flor  somniada  que'ns  neguitejava, 
desorientant  la  nostra  vida.  Ara,  ja  no  la 
somniarem  més;  la  nostra  ànima  recobrarà 
la  pau  i  en  les  hores  de  solitut,  flairarem 
les  fulles  seques  que  seran  sempre  aromo- 
ses.  No  lluitem  contra  el  destí,  Eduard;  dei- 
xem-nos conduir  mandrosament  per  ell... 
Resigna't.  El  món  és  gran;  tu'n  coneixes 
tots  els  indrets;  tu  sabràs  trobar  emocions 
que't  renovin  la  vida... 

eduard,  vençut 
Marxaré.  T'estimo  massa  a  tu  i  m'estimo 
massa  a  la  teva  filla  per  a  quedar-me... 
Tens  raó,  sí,  tens  raó...  Les  mares  són 
velles  no  pels  seus  propis  anys,  sinó  pels 
anys  dels  seus  fills;  l'amor  dels  fills  és  el 
més  gran  amor  de  la  vida.  Té  raó  la  Llui- 
sa  d'envejar-te,  té  raó...  (Entren  el  Jaume, 
el  Jordi  i  la  Finela  per  la  /.a  esquerra.  AI 
poc  temps  i  atretes  pels  crits  del  Jaume, 
la  L•luisa  i  la  Remei  per  la  2.a  esquerra). 

ESCENA  DARRERA 

EDUARD,  CLARA,  LLUÏSA,  REMEI,  JAUME, 
JORDI  i   FINETA 

jaume,  des  de  dins 
Vull  que'm  diguis  què  tens? 

fineta,  encara  plorosa 
No  res...  no  res... 

jaume,  amb  energia 
Per  què  plora,  Clara,  la  teva  filla?  Per 
què?... 

CLARA 

Per   ensenyar-me  lo  que  jo  ignorava. 
L'Eduard  se'n  torna  cap  a  Amèrica... 

jordi,  amb  ansietat 
I  tu?... 


PERE  CA  VALLE  1 89 

CLARA 

Jo  no  marxo:  me  quedo  amb  la  Fineía! 

FINETA 

llençant-se  al  coll  de  la  seva  mare 
Mamà,  mamà!  (S'abracen  i  es  petone- 
gen, plorant). 

CLARA 

Filla! 

JAUME 

Al  cap  d'avall,  te'n  vas? 

eduard,  abatut 
Sí,  sí;  és  precís... 

REMEI 

Per  sempre? 

eduard,  emocionadissim 

Això  qui  ho  sab!  Jo  bé  voldria  que  quan 
tot  hagi  mort  en  mi,  el  vent  de  la  sort  me 
portés  altre  cop  al  costat  vostre. 

JAUME 

Te'n  vas  perquè  jo  t'he  tret,  veritat?... 

EDUARD 

No,  no.  Me'n  vaig,  perquè  el  méu  destí 
és  anar-me'n. 

JAUME 

baix,  com  si  parlés  per  ell  mateix 
És  que  si't  vols  quedar... 

JORDI 

Si  iens  un  cor  que  no't  cap  al  pit! 

EDUARD 

Jo  no  puc  qucdar-me.  La  Clara  i  la  Fine- 
ía,  sí,  que's  quedaran,  si  les  voleu... 

JAUME 

Qui  n'ha  parlat  de  que  se'n  vagin,  elles* 
lluisa,  en  un  esclat  d'empenedimenl 
Perdó,  Clara!...   Perdó,    Eduard!  Tots 
sóu  més  bons  que  jo... 

CLARA 

Gràcies,  Lluisa! 

remei,  a  la  Lluïsa,  que  plora 
Bé,  vaja,  Lluisa,  prou,  prou! 

EDUARD 

amb  molí  de  sentiment,  a  la  F/neta 
Fineta...  me  vols  fer  un  altre  petó,  ara!... 

fineta,  petonejant  a  l'Eduard 
Oncle! 

JAUME 

Bé,  prou  plors!  Què  és  tot  això? 

JORDI 

És  que's  desfà  la  nuvolada  que  tota  la 
vida  ha  ombrejat  aquesta  casa! 

TELÓ 

Crrada,  -  En  la  plana  60,  ratlla  22,  diu:  LLUISR.   Ma  de  dir:  CLRRH. 


OBRES  DE  L'AUTOR 

Justícia  de  la  terra  (agotada),  drama  en  un  acte. 
La  Cegueta  (agotada),  comèdia  lírica  en  un  acte, 

amb  música  d'En  Domingo  Nogués. 
Sagetes  d'or  (agotada),  monòleg. 
Brossa,  drama  en  un  acte. 
Catalunya-Ciutat,  conferencia. 
Aubada  i  Posta,  drama  en  tres  actes. 
Els  Mesquins,  comèdia  dramàtica  en  tres  actes. 
Amor  és  Joventut,  comèdia  en  dos  actes. 
La  darrera  nina,  monòleg. 
La  Núvia,  monòleg. 
El  pes  del  fruit,  drama  en  tres  actes . 


Preu:  2  pessetes 


